Тош отишдан кўра аҳиллик сари одимласак ютамиз! – mulkdor.com\nApril 1 2014, 11:04 Бирдамлик Халқ Демократик ҲаракатиСиёсат\nКуни-кеча “Ҳаракат” сайтида бундан бир неча кун олдин эълон қилинган Абдураҳим Пўлатнинг қаламига мансуб “Танишинг, ўзбекдан чиққан яна бир харомий – Ботир Норбой” деб номланган мақолани ўқиб чиқдим. Уни ўқишимга, аниқроғи, сарлавҳаси туртки берди. Мақолани диққат билан ўқирканман, муаллифнинг кимлигини англагандек бўлдим. Абдураҳим Пўлат “Бирлик” халқ демократик партиясининг етакчиси экан. Мақоладан аён бўлишича у кўп йиллардан бери мазкур партияни бошқариб келган. Партия низомига кўра уз фаолиятлари давомида олдиларига қўйган мақсадларига озми-кўпми эришган. Айни пайтда хам Ўзбекистондаги қонхўр тизимга қарши кураш олиб бораётган шахслардан бири экан. Буни биз муаллифнинг “Бирлик” олиб бораётган кураш оддий демократик жамиятда олиб бориладиган рақобатчилик кураши эмас, даҳшатли қонхўр тизимга қарши ҳаёт учун катта таҳлика остида олиб борилаётган кураш” деган жумлаларидан ҳам биламиз. Хуллас, Абдураҳим Пўлат мухолифатчи вакилларимиздан, аниқроғи, мухолифатчиларнинг бошларини бир жойга тўплаб, уларга етакчилик қилаётган шахс экан.\nТўғриси, мени мақола ёзишга икки сабаб ундади. Мен ўз мақолам орқали на Абдураҳим Пўлат ва на Ботир Норбойни ҳимоя қилмоқчи ёки уларга қарши чиқмоқчи эмасман. Уларнинг ҳар иккаласи гарчи ўз доираларида, мухолифатчилар орасида таниқли шахслар бўлса-да, мен уларни шахсан танимайман. Ҳар иккала дарғаларнинг мамлакатимизни демократлаштириш, бугунги кундаги мавжуд сиёсий тизимга барҳам бериш, инсон хуқуқларини ҳимоя қилиш, адолатли жамият ўрнатиш, халқ фаровонлигини ошириш, халқаро майдонда ўзбегимнинг нуфузини юксалтириш йўлидаги саъй-ҳаракатларини сидқидилдан ҳурмат қилган холда, ҳечдан кўра кеч яхши деганларидек, мақолага нисбатан шахсий муносабатимни билдирмоқчиман ва агар бу борада хатога йўл қўйган бўлсам мақола муаллифи ва унда номлари тилга олинган шахслардан лутфан узр сурайман.\nХуллас, юқорида мақола ёзишимга унинг сарлавҳаси туртки бўлганлигини алоҳида таъкидлагандим. Ҳақиқатан мазкур сарлавха қўлимга қалам олишга даъват этди. “Танишинг, ўзбекдан чиққан яна бир харомий – Ботир Норбой” Даҳшат! Кўргулик! Шармандагарчилик! Менимча мақолага сарлавҳа тўғри танланмаган. Назаримда муаллиф мақолага сарлавҳа танлашдан олдин ҳар томонлама ўйлаши керак эди. Гарчанд муаллиф ўзи танқид остига олмоқчи бўлган шахс ўта тубан, пасткаш бўлган тақдирда ҳам мақоланинг кенг халқ оммаси ҳукмига ҳавола этилишини инобатга олган ҳолда унга жиддий равишда эҳтиёткорона муносабатда бўлиши лозим эди. Айниқса, озми-кўпми халқ назарига тушган зиёли инсон, “Бирлик”нинг раҳбарида муомала маданияти, сўз санъати, фикрлаш салоҳияти, ён-атрофга объектив нуқтаи назардан қараш таомили, ўқувчилар аудиториясини илғаш, “сўздан сўзнинг фарқи бор, ўттиз икки нархи бор”лигини англаш каби хислатлар бошқаларга қараганда ҳар томонлама устун булиши керак. Афсуски, Абдураҳим Пўлатда бу каби хислат ва фазилатларни кузата олмадик. Шу ўринда яна бир марта таъкидлайман. Мен Абдураҳим Пўлатни ҳаётда кўрмаганман, шахсан танимайман. Унга таърифу тавсифларни унинг қаламига мансуб мақоладан келиб чиққан ҳолда бераётирман, холос.\nЎзбекдан чиққан яна бир ҳаромий… Нақадар қўпол, нақадар дағал сўз! Боз устига бу харомий (муаллиф аслида ҳароми демоқчи, ҳаромий деган сўз ўзбек тилининг изоҳли луғатида йўқ) ўзбекдан чиққан бўлса… Шу ўринда “Ўзингдан чиққан балога қайга борай даъвога” деган нақлни эслаш кифоя. Бугун Владивостокдан, Сахалиндан, Санкт-Петербургдан, эртага Москвадан, Иркутскдан, Оренбургдан, ўтган куни Самарадан, Новосибирскдан, Кемероводан тарқатилган юракларни кемирадиган хабарларни ўқиб, ўзбегимнинг шаънини ҳимоя қилиш чора-тадбирлари кўрилмаётганидан азият чекаётган бир пайтимизда ўзимизнинг бекимиз, ўзбегимиз томонидан ўзлигимизга болта урилиши, урилганда ҳам кучли зарб билан урилиши эс-ҳуши жойида бўлган кишини ташвишлантирмасдан қолмаса керак. Ён-атрофимиздагиларнинг бундай хабарларни тарқатиши замирида дунё аҳлида давлатчилигимизга нисбатан шубҳа уйғотиш, миллатимиз шаънини ҳар хил йўллар, жумладан, ўғри, чўнтаккесар, фоҳиша, бесоқолбоз, қотил, товламачи, гиёҳфуруш, қонсўрар, террорист каби атамалар билан таҳқирлаш устувор кучга эга бўлса, Абдураҳим Пўлатнинг ўзбегимни “ҳаромий”га айлантириши замирида қандай сир-синоатлар мавжуд?! Табиийки, ўзгалар айнан ўзбек бўлмаганликлари учун ҳам бизни ҳеч қачон ҳимоя қилмайди, лекин биз ўзимиз ҳар қандай тақдирда ҳам ўзимизнинг ёмонимизни яшириб, яхшимизни оширишимиз керак эмасми? Майли Ботир Норбой ҳаромий бўла қолсин. Лекин унинг номига бутун бошли миллатимизнинг номини қўшиб дунёга ошкор қилиш мантиқан тўғримикан? Қолаверса, Абдураҳим Пўлат билан Ботир Норбойнинг ўзаро келишмовчиликларига ўзбекнинг, узбек деган миллатнинг қандай дахли бор, айби нима?..\n“Бирлик” етакчиси ўз мақоласида ўзбекни ҳаромийга айлантириш билангина чекланиб қолмасдан, ўзгаларга ҳам ўзгача усулда тош отган. Эмишки, Ботир Норбойнинг “Бирлик”ни тарк этишига “Бирдамлик” халқ демократик ҳаракатининг етакчиси хунаса Баходир Чори, аниқроғи, унинг томонидан ваъда қилинган “чақа” сабаб бўлган…\nМуаллифнинг айнан мана шу жумласи, яъни “Бирдамлик” ХДХнинг етакчисига қаратилган ўта тахқиромуз сўзи бизнинг қараб ўтиришимизга йўл қўймади. Виждон азоби қўлимизга қалам олишга мажбурлади. Юқорида таъкидлаганимдек, мени мақола ёзишга ундаган икки сабабдан биринчиси айнан шу жумла эди. Шу уринда Абдураҳим Пўлатга яна бир карра “Сўздан сўзнинг фарқи бор, ўттиз икки нархи бор”лигини эслатиб ўтсак хато бўлмас деб ҳисоблаймиз. Бундан ташқари доно халқимизнинг “Оғзига келганни демоқ нодоннинг иши. Олдига қўйганни емоқ ҳайвоннинг иши” деган ҳикматли сўзларини келтириб ўтишни ҳам мақсадга мувофиқ деб топдик.\nБизнингча, “Бирдамлик” етакчиси Баҳодир Чориев Ботир Норбойни кома холатга келтириб, шу тариқа миясини жарроҳлик йўли билан операция қилиб, унинг ўрнига бошқа мия ўрнатиб, ундан кейингина “Бирдамлик” сафига ўтказмаган бўлса керак. Бу борада Абдураҳим Пўлат ҳар кимнинг ўз бошига эгалигини ёдларидан чиқариб қўйган кўринади. Бордию Ботир Норбойни ҳақиқатандан ҳам “Бирдамлик” етакчиси ваъда қилган “чақа” қизиқтирган бўлса, бу борада Баҳодир Чориевнинг айби нимада, бу уни хунасага айлантиришга асос бўла оладими? Назаримда биз ҳар бир гапираётган гапларимиз учун бугун бўлмаса эртага – Маҳшар майдонида жавоб берамиз Кимнидир ҳаромий, кимнидир хунаса ва яна кимнидир бошқа сўзлар билан ҳақорат қилганимиз учун ўзимизга яраша жазога махкум бўламиз. Шунинг учун тилимизга ҳушёр, дилимизга сергак бўлишимиз керак, деб ўйлайман ва менинг бу сўзларимни юқорида номлари тилга олинган қадрдон акаларим – миллатдошларим маслахат сифатида эмас, балки кимнингдир шахсий фикри сифатида қабул қилишларини астойдил сўраб қоламан.\nВа ниҳоят, мени мақола ёзишга ундаган иккинчи сабабнинг моҳиятини очиш мавриди келди. Бу ҳам бўлса мухолифатчиларнинг ичидаги тотувсизлик масаласи. Бунга Абдурахим Пўлатнинг мақоласи ёрқин мисол була олади. Мухолифатчилар ўртасидаги бундай ҳолат эса, каримовчиларга ҳар томонлама қуўл келмоқда. Халқнинг улар сафига сидқидилдан қўшилишига тўсиқ бўлмоқда. Демак, аҳилликда гап кўп экан. Назаримда, мухолифатчилар бир-бирларининг халқпарвар позицияларини қўллаб-қувватлаб, бир-бирларининг ишларига аралашмасликлари, аксинча, мамлакатнинг фаровонлиги йўлида олиб бораётган ишларини ҳурмат қилишлари, бир-бирларига ҳар хил усулда тош отишдан кўра асосий ишга утишлари, ҳамжиҳатликда фаолият юритишлари ҳар томонлама мақсадга мувофиқдир.\n“Бирлик” етакчисининг “сафимиздан кетганларни, бизга хиёнат қилганларни вақти-вақти билан тинчлантириб борамиз” деган жумлалари, ҳатто улар сафига қўшилиш хаёлига келмаган фуқароларни ҳам ўйлантириб қўйиши табиий. Чунки халқимиз учун Каримовнинг сиёсатига қарши фикр айтганларининг тинчланаётгани ҳам етарлидир. Демак, “Бирлик”нинг “тинчлантириш” сиёсати халқ учун тамомила ортиқча. Халқ бундан кўра қон тўкилишини ўз олдига мақсад қилиб қўймаган “Бирдамлик”ни танлашни ҳар томонлама афзал кўради. Бунга “Бирдамлик” томонидан ишлаб чиқилган ва кенг халқ оммаси ҳукмига ҳавола этилган Низом далил бўла олади.


Хизмат вақтида ҳалок бўлган божхона ходимлари оилаларига бир марталик нафақа тайинланади\nҲукумат қарори билан Давлат божхона хизмати органларининг хизмат мажбуриятларини бажариш чоғида тан жароҳати олган ходимлар, шунингдек, ҳалок бўлган ходимлари оилаларига бир марталик нафақа тайинлаш тартиби тўғрисида низом тасдиқланди. Бу ҳақда «Ҳуқуқий ахборот» канали маълум қилди.\nНизомга мувофиқ, хизмат мажбуриятларини бажараётган вақтда ҳалок бўлган божхона органлари ходимлари ҳамда Божхона институтида таҳсил олаётган курсант ва тингловчиларнинг оила аъзоларига марҳум ойлик маошининг 50 бараваригача бўлган миқдорда нафақа тайинланади.\nБундан ташқари, хизмат мажбуриятларини бажариш чоғида оғир тан жароҳати олганда, ойлик маошининг 25 бараваригача, ўртача оғир тан жароҳати олганда эса ойлик маошининг 10 бараваригача бўлган миқдорда нафақа тайинланади.\nЕнгил тан жароҳати олган ходимга нафақа тайинланмайди.\nХодим хизмат мажбуриятларини бажариш чоғида тан жароҳати олганда далолатнома тузилади.


Аҳоли омонатларини жалб қилишда йилнинг энг яхши банки аниқланди | www.Voydod.net\nАҳоли омонатларини жалб қилишда йилнинг энг яхши банки аниқланди\nKo'rildi: 980 | Bo'limi: |\nЎзбекистон Республикаси Президентининг 2008 йил 31 октябрдаги Қарорига мувофиқ Республика тижорат банклариўртасида 2013 йил якунларига кўра аҳоли бўш пул маблағларини банклардаги омонатларга жалб қилиш бўйичатанлов ўтказилди.\nТанловда жами 28 та тижорат банки, 837 та филиаллар, 4 196 та мини-банк ва махсускассалар иштирок этди.\nМазкур танлов аҳолининг бўш пул маблағларини банклардаги омонатларга жалбқилишда тижорат банкларини рағбатлантириш ва улар фаолиятини кучайтириш, банкларнинг инвестиционимкониятларини янада кенгайтириш учун ресурс базаларини мустаҳкамлаш, омонатларни жалб этишда соғломрақобат муҳитини шакллантириш, шунингдек аҳолига кўрсатилаётган банк-молия хизматлари сифатини янадаошириш ва аҳоли омонатларини жалб этиш соҳасида илғор тажрибани кенг жорий этиш мақсадида ўтказилмоқда.\nЎзбекистон Республикаси Президентининг “Аҳолининг омонатларини жалб қилиш бўйича Республикатижорат банклари ўртасида танлов ўтказиш тўғрисида” 2008 йил 31 октябрдаги қарорининг эълон қилинишибилан тижорат банклари аҳоли омонатларини жалб қилиш борасидаги фаолиятларини жадаллаштирдилар, банкхизматлари тўғрисида аҳолининг хабардорлилик даражаси ошди ҳамда кўплаб янги омонат турлари жорийэтилди.\nОмонат ҳисобварақларига қўйиладиган маблағлар барча турдаги солиқлардан озод қилинганбўлиб, уларнинг манбалари декларация қилинмайди ҳамда ушбу маблағларни омонатчилар чекловларсиз тасарруфэтадилар.\nШуни алоҳида таъкидлаш жоизки, бу борада мамлакатимиз Раҳбарининг “ФуқароларнингЎзбекистон Республикаси тижорат банкларидаги омонатларини ҳимоялаш кафолатларини таъминлашга оид қўшимчачора-тадбирлар тўғрисида”ги Фармонига кўра, миқдордан қатъи назар, фуқароларнинг тижорат банклари депозитҳисобварақларидаги омонатлари тўла ҳажмда қоплаб берилиши кафолатланади.\nБугун мамлакатимиздафаолият кўрсатаётган тижорат банклари ва уларнинг бўлинмалари миллий ҳамда чет эл валютасида чекланмаганмиқдорда ва муддатларда 250 дан ортиқ омонат турларини аҳолига таклиф этмоқда. 2013 йилда тижорат банкларидагиаҳоли омонатларининг ҳажми 2012 йилга нисбатан 30,3 фоизга ошди.\nТанлов натижаларига кўра ғолибларсаккизта асосий ва ўн битта қўшимча номинациялар бўйича аниқланди. Шу тариқа танлов ғолиблари сифатидақуйидагилар эътироф қилинди:\n1. “Аҳоли омонатларини жалб қилиш бўйича йилнинг энг яхши банки”номинациясида:\nБиринчи ўрин – Ўзбекистон Республикаси Ташқи иқтисодий фаолият миллий банки; Иккинчи ўрин – “Агробанк” очиқ акциядорлик тижорат банки;\nУчинчи ўрин – Очиқ акциядорлик тижоратбанки “Қишлоқ қурилиш банк”.\n2. “Шаҳарларда аҳоли омонатларини жалб қилиш бўйича йилнинг энгяхши филиали” номинациясида:\nБиринчи ўрин – Ориент Финанс банкнинг Амалиёт бошқармаси; Иккинчи ўрин – Ипотека банкнинг Хоразм вилояти Тинчлик филиали;\nУчинчи ўрин – Ташқи иқтисодийфаолият миллий банкининг Самарқанд вилоят бўлими.\n3. “Қишлоқ жойларда аҳоли омонатларини жалбқилиш бўйича йилнинг энг яхши филиали” номинациясида:\nБиринчи ўрин – Алоқа банкнинг Навоийфилиали;\nИккинчи ўрин – Ҳамкорбанкнинг Шаҳрихон филиали;\nУчинчи ўрин – Савдогарбанкнинг Тўрткўлфилиали.\n5. “Шаҳарларда аҳоли омонатларини жалб қилиш бўйича йилнинг энг яхши мини-банки”номинациясида:\nБиринчи ўрин – Халқ банкининг Шайхонтаҳур филиали “Камолон” мини-банки; Иккинчи ўрин – Капиталбанкнинг Чорсу филиали “Юнусобод” мини-банки;\nУчинчи ўрин – Ипотекабанкнинг Юнусобод филиали “Нуршох” мини-банки.\n6. “Қишлоқ жойларда аҳоли омонатларини жалб қилишбўйича йилнинг энг яхши мини-банки” номинациясида:\nБиринчи ўрин – ЎзсаноатқурилишбанкнингҚашқадарё минтақавий филиали “Китоб” мини-банки;\nИккинчи ўрин – Микрокредитбанкнинг Хивафилиали “Янгиариқ” мини-банки;\nУчинчи ўрин – Қишлоқ қурилиш банкнинг Сариосиё филиали “Денов”мини-банки.\n7. “Шаҳарларда аҳоли омонатларини жалб қилиш бўйича йилнинг энг яхши жамғарма/махсускассаси” номинациясида:\nБиринчи ўрин – Халқ банкининг Чирчиқ филиали жамғарма кассаси;\nИккинчиўрин – Туронбанкнинг Жиззах филиали қошидаги 1-сонли жамғарма кассаси;\nУчинчи ўрин – Ипотека банкнингНаманган вилоят филиали қошидаги 7-сонли жамғарма кассаси.\n8. “Қишлоқ жойларда аҳоли омонатларинижалб қилиш бўйича йилнинг энг яхши жамғарма/махсус кассаси” номинациясида:\nБиринчиўрин – Ўзсаноатқурилишбанкнинг Қоравулбозор филиалининг 9-сонли жамғарма кассаси;\nИккинчиўрин – Асакабанкнинг Марғилон филиали қошидаги жамғарма кассаси;\nУчинчи ўрин – Қишлоқ қурилишбанкнинг Янгиер филиали 1-сонли жамғарма кассаси.


«Нью-Aнглиядаги Franklin ва Stone ҳайвонот боғларида ҳайвонлар орасида COVID-19 инфекцияси билан касалланиш ҳоллари бўлмаган бўлса-да, эмлаш вирусга сезгир бўлган турларни ҳимоя қилишда муҳим профилактика чорасидир»,-дейди Нью-Англия ҳайвонот боғи катта ветеринар шифокори Крис Бонар.\nВакцина асосан коронавирус инфекцияси хавфи бўлган ҳайвонларга берилади. Эмлаш учун Pfizerнинг таркибий бўлинмаси бўлган Zoties ветеринария фармацевтика компанияси препарати ишлатилади. Zoties тўрт ҳафталик интервал билан икки босқичда қўлланилади.\nЙўқолиб кетиш хавфи остида турган барча ҳайвонларни тўлиқ эмлаш учун уч -тўрт ой керак бўлади. Zoties ветеринария фармацевтика компанияси 70 га яқин ҳайвонот боғлари ва бошқа ҳайвонларни ҳимоя қилиш иншоотларида 100 дан ортиқ турларни ҳимоя қилишга ёрдам бериш учун коронавирусга қарши 11000 дозадан ортиқ вакцина ажратди.\nКалит сўзлар: Шимолий Америка, Вакцина,


17 июль, 2021, 14:30\nТеглар:ФК Пахтакор | Одил Аҳмедов | Халк\nУнга Марадона ҳам ҳавас қиларди...\nФутболда ноёб истеъдодлар кўп. Бироқ улар орасида ўта кучли зарба эга чарм тўп усталари камдан кам топилади. Аввал ҳам кучли зарба эгалари бўлган, бироқ у даврларда зарба кучини аниқ ўлчай оладиган технологиялар ривожланмаган эди.\nSports.uz мухлислар эътиборига энг кучли зарбага эга саккиз футболчи ҳақида маълумот беради.\n8-ўрин. Дэвид Бекхэм - 157 км/с\nАнглиялик футболчи жарима зарбалари билан мухлислар эътиборини қозонган. Бундан ташқари, у ўйин давомида турли масофалардан аниқ зарба йўллай олган. Тўпнинг траекторияси ҳам ўзгача йўналиш оларди.\nБекхэм “Манчестер Юнайтед”да ўйнаб юрган даврда энг кучли зарбасини “Челси” дарвозаси томон йўллаган эди. 1997 йилги учрашувда Дэвид тепган тўп соатига 157 километр тезликда учиб, дарвозанинг юқори қисмидан тўрга тушган.\n7-ўрин. Дэвид Херст - 183.4 км/с\nБу футболчини ҳозирги авлод деярли танимайди. Херстнинг ўзи ҳам эсда қоларли голлари билан мақтана олмайди. Ҳатто унинг энг кучли зарбаси ҳам рақиб дарвозаси тўридан жой олмаган. “Шеффилд Уэнстдей” футболисининг 1996 йили “Арсенал”га қарши ўйинда берган зарбаси соатига 183,4 километр тезликда бориб, дарвоза тўсинини титратиб юборган холос. Лекин бунчалар кучли зарба бериш ҳар кимнинг ҳам қўлидан келавермайди.\n6-ўрин. Криштиану Роналду – 185 км/с\nРоналду 2010 йили “Реал Сарагоса” майдонида бўлган учрашувда фаолиятидаги энг кучли зарбасини йўллаган. Жарима нуқтасидан соатига 185 километр тезликда келаётган зарбани рақиб дарвозабони қайтара олмади. “Реал” ғалаба қозонди.\n5-ўрин. Стивен Рид - 189 км/с\n“Блэкберн Роверс” ҳимоячиси Стивен Рид машҳурлар қаторига кирмаса-да, бир зарба билан номини тарихга муҳрлаб қўйган. 2005 йилги мавсумда у “Уиган” дарвозасига 25 метрдан даҳшатли зарба йўллади. Тезлиги соатига 189 километрни ташкил қилган тўп рақиб дарвозасига тушди.\n4-ўрин. Роберто Карлос - 198 км/с\nРоберто Карлоснинг узоқ масофадан урган голлари жуда кўп. Лекин 1997 йили ўртоқлик учрашувида Бразилия терма жамоаси сафида Франция дарвозасига йўлланган зарбаси жуда ғалати траектория касб этди. Зарбани тадқиқ қилган мутахассислар тўп нега бу тарзда учганини тушинтириб беролмади. Карлоснинг ўзи ҳам буни қандай уддалаганини билмади. Ўша зарбанинг тезлиги соатига 198 километрни ташкил қилди.\n3-ўрин. Лукас Подольски - 202 км/с\nЛукас Подольски Роберто Карлоснинг рекордини 2010 йилги жаҳон чемпионатида янгилади. Германиялик ҳужумчининг Австралия дарвозасига 15 метрдан йўллаган тўпининг тезлиги соатига 202 километрни ташкил қилди.\n2-ўрин. Ронни Эберсон - 210.8 км/с\n2006 йили “Спортинг” ва “Навал” ўртасидаги учрашувда Ронни Эберсон жарима зарбасини шундай куч билан тепдики, тўп тезлиги соатига 210.8 километрга етди. Лекин бу чегара эмас экан.\n1-ўрин. Халк - 214 км/с\nОдил Аҳмедов билан “Шанхай СИПГ” таркибида Хитой чемпиони бўлган футболчи 2011 йили “Порту” тарихига кирган эди. УЕФА Чемпионлар лигасида “Шахтёр”га қарши ўтказилган баҳсда Халк берган зарба сотига 214 километр тезликда дарвоза тўридан жой олди. Бу рекорд ҳали янгилангани йўқ.\nШу ўринда таъкидлаш лозимки, “Пахтакор” таркибида порлаган Геннадий Красницкийнинг ҳам замбарак зарбаси бор эди. Бироқ, у даврларда зарба тезлигини ўлчаш учун техникалар бўлмаган ва бундай урф ҳам йўқ эди.\n1963 йилда Геннадий Красницкий собиқ Иттифоқ клублари терма жамоаси сафида Жанубий Америка бўйлаб турнега чиқади. Перунинг “Спортинг Кристал” жамоасига қарши ўтказилган учрашувда дарвазадан 20 метр узоқликда жарима зарбаси белгиланади.\nТўпга Красницкий яқинлашади. Зарба берилгач, ҳеч ким нима бўлганини англамайди. Тўп тўғри дарвозага борган, лекин тўрнинг орқа томонида тўхтаган эди. Ҳакам гап нимада эканини дарҳол англайди ва дарвозани назаридан ўтказади. Тўп дарвоза тўрини тешиб ўтганди. Гол инобатга олинади.\nЭртаси куни ҳакамнинг қарори тўғри экани тасдиқланди. Фотомухбирлардан бири гол бўлган вазиятни муҳрлаган эди. Суратда тўп дарвоза устунинг ички томонидан ўтиб, тўрни йиртаётган палла яққол кўриниб турарди.\nКейинроқ Геннадий Красницкий Грециядаги халқаро учрашувда ҳам бир зарба билан дарвза тўрини йиртиб юборгани тарихга муҳрланган.\nК,у'к,он у'йинчиси х,ам машал билан у'йинда ту'рни тешворди х,атто буни дарвозабон х,ам сезмай к,олди\nАҳмедовнинг бразилиялик дўсти аварияга учради


Ер сайёраси 26 йил ичида 28 триллион тонна муздан маҳрум бўлгани маълум қилинди\n22:24 / 23.08.2020\nСайёрамизда 1994 йилдан бери глобал исиш сабабли 28 трлн тонна муз эриб кетган. Бундай фикрга британиялик олимлар келди. Олимлар бу мақсадда Ер қутблари, тоғлар ва музликларнинг сунъий йўлдошлардан олинган суратларини таҳлил қилиб чиқишган.\nЛидс ва Эдинбург университетлари ҳамда Лондон университет коллежи олимлари музликларнинг бундай тез суръатларда эришини ҳисобга олиб, жорий асрнинг охирига келиб денгиз сатҳи 1 метрга кўтарилишини прогноз қилишмоқда.\nЛидс университети олими Энди Шепарднинг таъкидлашича, денгиз сатҳининг 1 смга кўтарилиши пастқам ерларда яшайдиган 1 млн кишининг ўз уйларини тарк этишини англатади. Шу билан бирга, олимларнинг таъкидлашича, музликлар эриши сайёранинг қуёш радиациясини қайтариш қобилиятини камайтиради. Муз ва қордан маҳрум бўлган океанлар ва қуруқликнинг қора сирти борган сари кўпроқ иссиқни ютади ва сайёранинг қизишини кучайтиради.\nМаълумотларга кўра, 2019 йилнинг ўзида Гренландия умумий ҳисобда 586 млрд тонна, яъни ҳар дақиқада 1 млн тонна муздан маҳрум бўлган. Германиянинг қутб ва денгиз тадқиқотлари институти геофизиги Инго Сасгеннинг таъкидлашича, муаммо нафақат Гренландия музлари эришида, балки у борган сари тобора тезроқ эриётганидадир. 2019 йилнинг ўзида Гренландия музликларининг эриши дунё океанининг 1,5 ммга кўтарилишига олиб келган.\n13:45 / 11.08.2020\nОлимлар Арктикада 2035 йилгача барча муз эриб кетиши мумкинлигини айтишмоқда\n19:07 / 19.07.2020\nАфрика шарқида янги океан пайдо бўлиши мумкин\nКоронавирус сабабли эркак отасини кўриш учун ёлғиз ҳолда океанни кечиб ўтди


Президент Каримов КХШТни ички низоларга аралашмасликка чақирди - BBC O'zbek\nПрезидент Каримов КХШТни ички низоларга аралашмасликка чақирди\n12 Декабр 2010\nImage caption Россиялик таҳлилчиларга кўра, Қирғизистондаги воқеалар Президент Каримовни Москвага боришга ундаган ягона сабаб эмас\nЎзбекистон Президенти Ислом Каримов МДҲнинг Коллектив Хавфсизлик Шартномаси Ташкилотини аъзо давлатлар ҳудудидаги низоларга аралашмаслик ҳақида огоҳлантирган.\nТашкилотнинг жума куни Москвада ўтган саммитида гапирган жаноб Каримов шу йил июнида Қирғизистон жанубида юз берган воқеалар чоғида Ўзбекистоннинг давлат чегарасини ёпиб қўйиш қарорини ҳимоя қилган.\nПрезидент Каримовга кўра, чегаралар очиқ қолгани ёки бошқа бирон давлат Қирғизистондаги воқеаларга аралашгани тақдирда, можаронинг оқибатлари бундан ҳам ёмон бўлиши мумкин эди.\nЎзбекистон раҳбари Коллектив Хавфсизлик Ташкилотининг биринчи навбатдаги вазифаси аъзо давлатларни ташқи тажовуздан химоя қилиш эканини хотирлатган.\nПрезидент Каримов охирги бир йил мобайнида ташкилотнинг барча саммитларини эътибордан четда қолдириб келаётган эди.\nБи-би-си Ўзбекистон раҳбарини охирги саммитда иштирок этишга ундаган омиллар ҳақида Москвадаги МДҲ Институтидан таҳлилчи Андрей Грозин билан суҳбатлашган.\nСўнгги ойларда жаноб Каримовда бир қатор муаммолар пайдо бўлди. Назаримда, мамлакатдаги айрим молия-саноат гуруҳларининг ҳокимият ўзгаришига тайёрланаётгани ҳақидаги гап-сўзлар асоссиз эмас.\nАндрей Грозин, МДҲ институти таҳлилчиси\nАндрей Грозин: Ўзбекистоннинг ҳар доим ўз мавқейи бўлиб келган. Аммо Президент Ислом Каримовнинг оҳанги бу сафар менга анча босиқ туюлди. Масалан, июн ойида Қирғизистонда юз берган воқеалар чоғида у Коллектив Хавфсизлик Ташкилотининг муносабати борасида анча ҳиссиёт билан гапирган эди. Ўшанда бир томондан Тошкент, иккинчи томндан эса, Минскнинг муносабати Коллектив Хавфсизлик Ташкилотининг Қирғизистонда тартиб ўрнатиш борасидаги иштирокини энг кам даражага туширишда муҳим рол ўйнади. Яъни ташкилот фақат инсопарварлик ёрдами ва маслаҳатлар билан чекланди. Ўзбекистон ва Минскнинг қаршилиги шунга олиб келдики, охир-оқибат Москва Қирғизистондаги воқеаларга фаол аралашмади. Ваҳоланки, кўпчилик Россия томонидан анча жиддий муносабат, хатто тинчликпарвар кучлар киритилишини кутган эди.\nБи-би-си: Москвадаги саммитда Коллектив Хавфсизлик Ташкилотининг инқирозларга муносабат билдириш тартиби борасида янги ҳужжат қабул қилинган. Ушбу ҳужжатда бирон ўзгариш борми?\nАндрей Грозин:Кечадан олдин қабул қилинган охирги ҳужжатларда Коллектив Хавфсизлик Ташкилоти аввалгидек, якдиллик билан қарор қабул қилиши айтилган, аммо шу билан бирга, қатъий қаршилик билдирмаган, бетараф мавқеъни эгаллаган давлатлар ташкилотнинг инқирозларга аралашишини тўхтатиб қололмайди, дейилади. Гарчи улар ўз қўшинларини жўнатишдан бош тортсалар ҳам. Аслида саммит ҳам шундай ўзгариш киритиш учун чақирилган эди. Коллектив Хавфсизлик Ташкилоти раҳбарларининг кузда ўтган, Ўзбекистон Президенти Ислом Каримов иштирок этмаган аввалги саммитида ҳам, Авросиё Иқтисодий Ҳамжамияти Бош вазирларининг учрашуви ҳамда МДҲ ташқи ишлар вазирларининг охирги йиғинида ҳам худди шу масала муҳокама этилган.\nБи-би-си: Сизнинг-ча, Қирғизистондаги воқеалар Президент Каримовни КХШТнинг бу сафарги саммитини эътибордан четда қолдирмасликка ундаган ягона сабабмиди? Ёки бу ерда айрим кузатувчилар тахмин этаётгани каби, Россия томонга яна бир марта оғиш кузатиладими?\nАндрей Грозин:Менинг назаримда бу ерда бир неча сабаблар бор. Россия-Ўзбекистон муносабатларидаги илиқлашув ҳам, албатта, жаноб Каримовнинг Москвага сафарида маълум рол ўйнаган. Агар ортиқча дипломатияни бир четга қўйиб туриб гапирадиган бўлсак, охирги ойларда жаноб Каримовда бир қатор муаммолар пайдо бўлди. Жумладан, Ўзбекистоннинг сиёсий элита доираларида барқарорликни сақлаш билан боғлиқ муаммо ҳам. Назаримда мамлакатдаги айрим молия-саноат гуруҳларининг ҳокимият ўзгаришига тайёрланаётгани ёки унда иштирок этиш мақсадида фаоллашгани ҳақидаги гап-сўзлар асоссиз эмас. Шу йилнинг апрелида Қирғизистонда президент Бакиев ағдарилгунига қадар бўлган вақтга нисбатан Ўзбекистонда ҳокимиятнинг беқарорлиги сезиларли даражада кучайганига мен шубҳа қилмайман. Мен бу жараёнлар бир-бири билан бевосита боғлиқ, деб айтаётганим йўқ. Аммо шунга қарамай, Марказий Осиё бир бутун минтақа эканини назардан соқит қилмаслигимиз керак. Шубҳасиз, Ислом Абдуғаниевич атрофидаги мамлакатлар, хусусан, Қирғизистон ва Тожикистондаги жараёнларга қараб, Ўзбекистондаги барқарорлик борасида кўпроқ қайғуришига тўғри келади. Бундан ташқари, Америка Қўшма Штатлари Давлат Котибаси Ҳиллари Клинтоннинг Ўзбекистонга ташрифи ҳам жаноб Каримов кутган натижани бермаган бўлиши мумкин. Яъни Ўзбекистон Президенти АҚШ билан муносбатлар барча муаммоларни ҳал этмаслигига амин бўлган бўлиши эҳтимоли ҳам катта. Мамлакатдаги иқтисодий аҳвол, сармоялар, озиқ-овқат заҳираси ва яқиндаги ёқилғи инқирози билан боғлиқ вазият, буларнинг ҳаммаси жаноб Каримовни Россиядан ҳам ёрдам излашга мажбур қилган бўлса, эҳтимол. Бир сўз билан айтганда, Марказий Осиё раҳбарлари учун хос катта давлатлар ўртасида ўйин қилиш сиёсати давом этмоқда.


Вилоят Фотоалъбом Видеотека Тарих\n» Барча фотоалъбомлар\n» Барча видео файллар\nҚосимжонов 6-ўринни эгаллади\nГрециянинг Салоники шаҳрида 22 май - 3 июнь кунлари шахмат бўйича тўртинчи босқич гранпри мусобақаси бўлиб ўтди.\nУнда иштирок этган ҳамюртимиз Рустам Қосимжонов жаҳоннинг энг кучли ўн икки нафар Гросмейстери орасида 6 ўрин билан кифояланди. Бу босқичда ўн бир имкониятдан саккиз очко жамғарган кубалик Домингес биринчи ўринни эгаллади. АҚШлик Камский ва италиялик Каруаналар 7,5 очкодан тўплаб, иккинчи ва учинчи ўринларни эгаллашди. Украиналик Понамарев ва россиялик Гришуклар 6 очко тўплаб, тўртинчи ва бешинчи ўринларни бўлиб олишди.\nБугун 30 Март 2020, Душанба


Кескин чора қўлламанг! | NORMA.UZ\nЯрим йилдан буён ташқи реклама ҳуқуқий жиҳатдан тартибга солинмай келаяпти. Илгари амал қилган бозор регуляторлари ўз ваколатларини тугатди, янгилари эса шакллантирилмади. Бозорда фаолият юритиш шартларини, тўлов турлари ва миқдорларини белгиловчи ҳужжат қабул қилинмади. norma.uz мухбири Олег Гаевой реклама агентликлари билан мулоқот қилиб, эшитганларини умумлаштирди.\nБунда айрим ҳокимликлар, хусусан Тошкент шаҳридаги Бектемир ва Миробод туманлари ҳокимликлари қонуний ўрнатилган конструкцияларни «кеса» бошладилар. Улар тадбиркорнинг хусусий мулк объекти ҳисобланиши ва Ўзбекистон қонунлари билан қўриқланиши аҳамиятга эга эмас.


Ов қилиш учун қандай ҳужжатлар керак бўлади? - Zamin.uz\nОв қилиш учун қандай ҳужжатлар керак бўлади?\n2020 йил 8 июлда «Ов қилиш ва овчилик хўжалиги тўғрисида»ги ЎРҚ-627-сон Қонун эълон қилинди, у 3 ой ўтгач кучга киради.\nҚонун билан ушбу соҳадаги давлат сиёсатининг асосий йўналишлари, ов қилиш учун ажратилган ҳудудлар, овчилик ресурсларини излаб топиш нормалари, ов қилиш қоидалари, овчилар ва овчилик хўжаликларининг ҳуқуқлари ва мажбуриятлари, ов қилиш турлари, қуроллари ва усуллари, ёввойи ҳайвонларни тутиб олганлик ва отганлик учун тўлов миқдорлари белгиланган.\nNorma’нинг ёзишича, ов қилинадиган ҳайвонлар популяцияси ва уларнинг яшаш муҳитининг давлат мониторинги белгиланган, ов қилиш ҳуқуқини тасдиқлайдиган ҳужжатлар рўйхати ва турлари аниқлаштирилган. Шунингдек овчилик туризми ва чет эллик фуқаролар ов қилиш имкониятлари назарда тутиладиган бир қатор чора-тадбирлар белгиланган.\nТабиий эркинлик ҳолатида яшаётган ёввойи ҳайвонларни (уларнинг яшаш фаолияти маҳсулотларини) тутиш мақсадида уларни излаш, уларнинг изига тушиш ва уларни таъқиб қилиш, тутишга уриниш ёки тутиш (отиш, тутиб олиш) ов қилиш ҳисобланади. Овчи – ҳақиқий овчилик гувоҳномасига эга бўлган жисмоний шахс, шу жумладан Ўзбекистонда вақтинча турган ва ов қилиш соҳасида хизматлар кўрсатиш тўғрисида шартнома тузган чет эллик фуқаро.\nОвчилик соҳасидаги рухсат берувчи ҳужжатлар қуйидагилар ҳисобланади:\nЎзбекистон ҳудудида ёввойи ҳайвонларни ов қилиш тўлов асосида амалга оширилади. Тўловлар рухсатномада кўрсатилган ҳар бир ёввойи ҳайвон учун киритилади. Ёввойи ҳайвонларни тутишга йиллик квоталар Экология ва атроф-муҳитни муҳофаза қилиш давлат қўмитаси томонидан Фанлар академиясининг хулосасига асосан тасдиқланади.\n- спорт ва ҳаваскорлик мақсадида;\n- саноат мақсадида;\n- ўлжа олиш мақсадида;\n- ёввойи ҳайвонларни ярим эркин шартларда ёки сунъий яратилган яшаш муҳитида сақлаш ва кўпайтириш мақсадида;\n- илмий, тиббий ва назорат ишларини амалга ошириш мақсадида;\n- ёввойи ҳайвонларнинг сонини тартибга солиш мақсадида.\nОв қилиш ҳуқуқига эга бўлган чет эллик фуқаролар учун овни ташкил этиш чет эллик фуқаролар ва туристик фаолиятни амалга ошириш ҳуқуқи учун лицензияга эга бўлган юридик шахс ҳамда овчилик хўжалиги ўртасида тузилган шартнома асосида амалга оширилади. Шартномада ов қилишни амалга ошириш шартлари, кўрсатилган хизматлар ва тутилган ов маҳсулоти учун ҳақ тўлаш миқдори белгиланади.\nОвчилик хўжалиги ҳайвонот дунёсини муҳофаза қилиш ва ундан оқилона фойдаланишга доир биотехник тадбирларни ўтказиш, ёввойи ҳайвонлар сонининг ҳисобини ҳамда тутиладиган ёввойи ҳайвонларнинг ҳисобини юритиш, юридик ва жисмоний шахсларга овчилик хизматлари кўрсатиш билан боғлиқ фаолиятни амалга ошириш учун ов қилиш жойлари ҳудудида ташкил этилади.\n- ов қилиш жойлари ўрмон фонди ерларида жойлашган бўлса, Ўрмон фонди хўжалиги билан;\n- ов қилиш жойлари ўрмон фонди таркибига кирмайдиган ерларда жойлашган бўлса, Экология ва атроф-муҳитни муҳофаза қилиш давлат қўмитаси билан.\nУшбу қонун овчилик ресурсларидан оқилона фойдаланиш орқали атроф-муҳитни муҳофаза қилиш учун қулай шарт-шароитлар яратиш, овчилик хўжаликларини, овчилик туризмини ривожлантириш ва уларни ҳисобга олиш, кўпайтиришнинг давлат назорати механизмларини такомиллаштириш, ёввойи ҳайвонлар сонини ва уларни тутиш нормаларини тартибга солиш учун хизмат қилади.\nҲужжат 10.10.2020 йилдан кучга киради. “Замин” янгиликларини “Twitter”да кузатиб боринг\n11-09-2019, 17:05, Жамият\nФуқаролар ёнида қурол олиб юриш учун нима қилиши керак?\n29-07-2019, 23:45, Жамият\n21-06-2019, 18:25, Жамият\nҚашқадарёда бир гуруҳ шахслар қўнғир айиқни ўласи қилиб дўппослади (видео)\n1-06-2019, 19:10, Жамият\nЎзбекистонда қандай қуроллар ва ҳимоя воситаларидан фойдаланишга рухсат берилган?\n28-07-2017, 14:38, Жамият


Туризм: сайёҳлар сони 10 миллионга етказилади, қандай? - Hidoyat.uz\nАсосий саҳифа Янгиликлар Ўзбекистон янгиликлари Туризм: сайёҳлар сони 10 миллионга етказилади, қандай?\nЧоп этилди Avgust 15, 2019 Туризм: сайёҳлар сони 10 миллионга етказилади, қандай?da fikr bildirishni o'chirish\nБу ҳақида Ўзбекистон Республикаси Бош вазири ўринбосари А.Абдуҳакимов иштирок этган матбуот анжуманида маълум қилинди. Унда Президентимизнинг жорий йил 13 августда қабул қилинган “Ўзбекистон Республикасида туризм соҳасини янада ривожлантириш чора-тадбирлари тўғрисида”ги фармони хусусида сўз юритилди.\nМазкур ҳужжат туризм соҳасида олиб борилаётган ислоҳотлар самарадорлигини ошириш ва инфратузилмалар борасидаги мавжуд муаммоларни ҳал қилиш, хизматлар сифатини яхшилаш, миллий туристик маҳсулотларни жаҳон бозорида фаол равишда илгари суриш каби йўналишларни қамраб олган.\nУнда 2019-2025 йилларда соҳанинг юксалишига қаратилган бир қатор чора-тадбирлар белгилаб берилган. Хусусан, 2020 йилнинг 1 январидан хорижий мамлакатлардан Ўзбекистонга чартер рейсларини ташкил этиш туризм субъектлари ва авиаташувчиларнинг харажатлари қисман субсидия қилинади. Унинг бир қисми бюджет ҳисобидан қолгани туризмга тушадиган йиғимлардан қоплаб берилади.\nБу нимага керак, деган фикрларга Ўзбекистон Республикаси Бош вазири ўринбосари А.Абдуҳакимов шундай изоҳ берди.\n– Кимдир 20 долларни бизга берса бўлмайдими дейиши мумкин, – дейди А.Абдуҳакимов. – Лекин бунинг алоҳида жиҳатлари бор. Мисол учун, битта рейсни ташкил этиш учун 3 минг доллар сарфланади. Унда 150 нафар одам келса ва ҳар бир сайёҳдан минг доллар қолса, юртимизга 150 минг доллар кириб келади. Ўртача 30 минг доллар солиқларга сарфланса ҳам 120 минг доллар қолади. Биз 3 минг бериб, шунча маблағни юртимизга киритамиз. Агарда мингта самолёт қўниб ўтса, қанча бўлади. Ўзингиз қолганини ҳисоб-китоб қилиб кўраверасиз.\nМазкур фармонда Коста-Рика, Ямайка, Мексика, Доминикан, Куба каби 20 мамлакат учун визасиз режим жорий этилиши белгиланган. Шунингдек, юртимизнинг тарихий ва афсонавий шахслари тўғрисидаги бадиий фильмлар, қисқа метражли ва ҳужжатли фильмларни суратга олиш учун грантлар ажратиш ҳам кузда тутилган.\nШу тариқа берилган имтиёзлар туфайли 2022 йилда юртимизга келаётган сайёҳларнинг сонини 10 миллион нафарга етказиш кўзда тутилмоқда. Агарда бу рақамнинг йил сайин ўсишига эътибор қиладиган бўлсак, 2016 йилда уларнинг сони атиги бир миллион 300 мингни ташкил этган.\nКелгусида сайёҳлар сонини ортиши, уларнинг юртимизда бўлиш муддатини узайтириш ва хизматлар сифатини янада яхшилаш бўйича барча чоралар кўрилади.


Августда энг кўп чақалоқ қайси ҳудудда туғилгани маълум қилинди - UzNews.uz\nАвгустда энг кўп чақалоқ қайси ҳудудда туғилгани маълум қилинди\n2020 йилнинг 8 ойида республика бўйича 525 280та тирик туғилиш ҳолатлари қайд этилган.\nДавлат статистика қўмитаси маълумотларига кўра, 2020 йилнинг 8 ойида республика бўйича 525 280та тирик туғилиш ҳолатлари ФҲДЁ органларида қайд этилган. Бу кўрсаткич ўтган йилнинг мос даври билан солиштирилганда 18 912 тага кўп.\nЖорий йилнинг август ойида республика бўйича 83 925та тирик туғилиш ҳолатлари қайд этилиб, республика бўйича энг кўп туғилиш Самарқанд вилоятида (9 585 та) кузатилди.\nЎтган 8 ой мобайнида ФҲДЁ органларида қайд этилган тирик туғилишлар сони бўйича Самарқанд – 63 573та, Фарғона – 58 774та, Қашқадарё – 55 774та ва 50 601та билан Андижон вилоятлари юқори ўринни эгаллаган.\nВазирлар Маҳкамасининг 26 августдаги ФҲДЁ соҳасига оид яхшиланиш ишлари амалга оширилиши белгиланган қарорига биноан, эндиликда никоҳланувчиларга қўшфамилияликка рухсат этилади. Масалан, куёв Аҳмедов келин Шуҳратова бўлса, шунда куёв Аҳмедов-Шуҳратов, келин эса Аҳмедова-Шуҳратова бўлиши мумкин.


Прокуратура МТС ширкатига янги айблов эълон қилди\nЎзбекистон Бош прокуратураси МТС ва унинг Ўзбекистондаги шўъба корхонаси бошқарув ходимларига нисбатан янги айбловларни илгари сурди. Бу баëнот¸ МТС раҳбарияти томонидан "абсурд" дея баҳоланди.\nМТС очиқ ҳиссадорлик жамиятининг Ўзбекистондаги шўъба корхонаси "Ўздунробита" уяли алоқа ширкати мансабдор шахсларининг жиноий ишлари орқали етказилган моддий зарарнинг умумий миқдори 26 июл ҳолатига кўра 700 миллиард cўм ( 368 миллион АҚШ доллари) дан ошади.\nБу ҳақда Республикаси Бош прокуратураси 27 июл кунги расмий баёнотида маълум қилди.\nЎтган ҳафтада Бош прокуратура "Ўздунробита" мансабдор шахслари ва бошқа ходимлари томонидан етказилган молиявий зарарни 500 миллиард сўмдан зиёдроқ деб баҳолаган эди.\nҲозирда "Ўздунробита" мансабдорлари устидан тергов жараёни давом этмоқда.\nБош прокуратура расмий баёнотида айтилишича, тергов жараёнида қўлга киритилган материаллар МТС ва унинг Ўзбекистондаги шўъба корхонаси бошқарув звеносида оилавий-қариндошчилик асосидаги жиноий гуруҳ ҳаракат қилганини кўрсатган.\n“Бу гуруҳ аъзолари тўланиши лозим солиқлар миқдорини камайтириш¸ келтирилган ускуна ва маҳсулотлар нархини ошириб кўрсатиш, валюталарни яшириш ва яширин даромадларни ноқонуний йўл билан нақдга айлантиришга имкон берувчи молиявий схемаларни ўйлаб топган ва лицензиясиз фаолият юритиб келган”, дейилади прокуратуранинг 27 июл куни эълон қилинган баёнотида.\nМТС матбуот хизмати раҳбари Елена Кохановская Озодлик билан суҳбатда прокуратура айбловларини “абсурд” деб атади.\n- Прокуратуранинг ҳеч қанақа судловсиз ходимларимизни очиқчасига айблаётганини бошқача таърифлаб бўлмайди. Ҳеч қанақа судловсиз ходимларимизни аллақандай махинация, пул ювиш ва даромадларни яширганликда айблашаяпти. Ҳали суд бўлмасдан ходимларимизни жиноятчига чиқаришаяпти. Ходимларимизнинг ҳибсга олинишини биз - Россиянинг улкан сармоячисига нисбатан босим ва уни маҳаллий бозордан сиқиб чиқариш дея баҳолаймиз, деди Кохановская.\nАйни пайтда ¸ МТС матбуот котиби Ўзбекистон Бош прокуратураси расмий айблов матнини МТС ширкати раҳбариятига тақдим қилмаганини айтади:\n- Прокуратура бизга фақат ўзини сайти орқали мурожаат қилaяпти, ширкатга расман айбловни шу пайтгача тақдим қилгани йўқ. Улар 2004 йилдан буён ширкатимиз фаолиятини кўп бора текширишган, ҳеч бир нуқsон топишмаган эди. Энди бизга қарши расмий айблов тақдим этиш учун асос ҳам йўқ уларда, дейди Кохановская.\n"Ўздунробита" 17 июл куни кун кеч соат 6 дан бошлаб ўз лицензияси муддати тўхтатилиши ҳақида кўрсатма олиши ортидан мамлакат аҳолисига кўрсатиб келинган барча хизматларини тўхтатган эди.\nАйни вақтда ширкатнинг Ўзбекистондаги 9 миллиондан ортиқ МТС мижозларининг аксари тармоқдан узилганича қолмоқда.\nМТС Ўзбекистон фаолияти қайта тикланадими?\nЎзбекистон Алоқа ва ахборотлаштириш агентлиги МТС лицензиясини 10 иш кунга тўхтатганини билдирган. Бу муддат 28 июл куни тугаши керак.\nАммо ширкатнинг бу муддатдан кейин фаолиятини қайта бошлашига ишончи йўқ.\n- Биз ҳам 10 кунлик муддат тугашини кутаяпмиз. Бу муддат ичида ширкатимиз Ўзбекистон Алоқа ва ахборотлаштириш агентлигининг барча кўрсатмаларини бажарди. Лекин ҳозир ширкатимизга нисбатан бўлаётган босимларга қараб фаолият тикланиши ёки тикланмаслиги ҳақида олдиндан бирон нарса дейиш қийин. Ҳозир ширкатнинг Ўзбекистондаги идораларидаги жиҳозлар рўйхатга олинаяпти, дейди МТС матбуот хизмати раҳбари Елена Кохановская.\nПрокуратура: тергов жараёни шаффоф ўтмоқда\nАйни пайтда Ўзбекистон Бош прокуратураси МТС мансабдорларига нисбатан қўзғатилган жиноят иши бўйича тергов жараёни шаффоф ва холис олиб борилаётганини билдирди.\nБош прокуратура расмий баёнотида айтилишича, тергов ҳаракатларини олиб бориш жараёнида жиноий-процессуал қонунчилик талабларига тўлиқ амал қилинаяпти, ҳар бир айбдорга ҳимоя ҳуқуқи таъминланган, Россия фуқароси бўлганлар иштирокидаги тергов ҳаракатлари Россия элчихонаси вакиллари иштирокида ўтказилаяпти.\nБаëнотда айтилишича¸ Россия Бош консули ҳибсда ушлаб турилаётган МТС-Ўзбекистоннинг муваққат раҳбари, Россия фуқароси Радик Даутовни ёнига охирги марта 24 июл куни киритилган¸ Даутов консулга ҳибс шароитлари ва тергов жараёни хусусида шикоят қилмаган.\n- Ҳа, консул ҳақиқатан ҳам учрашди. Радик унга шикояти йўқлигини айтган. Энди, қўлига кишан солинган одам нима ҳам дерди. Ўз навбатида биз ҳозир Ўзбекистондаги ходимларимизни, ҳеч бўлмаганда гаров эвазига озод этилишига ҳаракат қилаяпмиз. Сабаби¸ уларнинг қўлига кишан солиниб, ҳибсда ушлаб турилиши мутлақо ортиқча эҳтиëт чораси, деди Елена Кохановская.\nСўнгги баëнотида Ўзбекистон Бош прокуратураси Россия ахборот воситаларини МТС билан боғлиқ жараёнларни бир ёқлама ва нохолис ёритаётганликда, МТС ширкатини эса тергов жараёнига босим қилишга уринганликда айблади.


Тошкентда коронавирусдан ўлганлар сони 156 кишига етди\nЎзбекистон бўйича коронавирусдан расман 236 киши вафот этди.\nТошкентда 17 августда ярим кун ичида коронавирусдан яна икки ўлим ҳолати қайд этилди.\nСоғлиқни сақлаш вазирлигининг билдиришича, 17 август соат 17:00 ҳолатига кўра, Тошкент шаҳар Учтепа туманида яшаган 52 ёшли А.Э. (эркак) ҳамда Юнусобод туманида яшаган 25 ёшли М.Р. (аёл) вафот этди.\nБу билан Тошкентда коронавирусдан ўлганлар сони камида 156 кишини, Ўзбекистон бўйича эса расман 236 кишини ташкил қилди.\nВазирлик 17 августь соат 10:00 ҳолатига кўра, коронавирусдан Тошкент шаҳар Юнусобод туманида яшаган 65 ёшли Д.Т. (аёл) ҳамда Тошкент туманида яшаган 59 ёшли Г.Ч. (аёл) вафот этганини билдирганди.


Президент Ислом Каримов Нурсултон Назарбоевни қайта сайланиши билан табриклади - BBC News O'zbek\nЎзбекистон президенти қўшни қозоғистонлик ҳамкасбини яна бир бор президент этиб сайланиши билан табрикларкан, президентлик сайловлари натижалари қозоқ халқининг ўз раҳбарига бўлган юксак ишончи ва дастагидан далолат эканини айтган.\nИслом Каримов президент Нурсултон Назарбоевга табрик йўлланмасида узоқни кўра биладиган сиёсатчи ва раҳбарнинг бой тажрибаси бундан кейин ҳам Қозоғистоннинг манфаатларига хизмат қилишини урғулаган. Бундан ташқари, ҳар икки давлат ва халқ қўшничилик ва дўстлик ришталарини мустаҳкамлашга хизмат қилишини ҳам айтган.\nҚозоғистон Президенти Нурсултон Назарбоев ўтган якшанба куни бўлиб ўтган сайловларда расман 95 фоиздан ортиқроқ овозларни қўлга киритиб, яна беш йиллик муддатга мамлакат президенти этиб сайланганди.\nИслом Каримов ва Нурсултон Назарбоев Марказий Осиё давлатларида раҳбарликлари энг узоққа чўзилган давлат раҳбарлари саналишади.\nҲам Ўзбекистон ва ҳам Қозоғистон президентлари ўз мамлакатларини Шўролар Иттифоқининг сўнгги йилларидан буён бошқариб келишади. Ва орада бўлиб ўтган барча президентлик сайловларида ҳам йирик ҳисоб билан ғалаба қозонганликлари эълон қилинган.\nМарказий Осиёдаги энг бой ва қудратлиларидан деб саналган бу икки давлат йилларки минтақада таъсир ва мавқеъ жиҳатдан биринчи бўлишга уриниб келишади.\nШу боис, маҳаллий кузатувчилар ҳам икки президент орасидаги муносабатлар ҳеч қачон илиқ бўлмаганини урғулашади.\nИкковлоннинг раҳбарлик моделлари ва минтақани ривожлантиришга оид стратегиялари-да бир-биридан фарқ қилади.\nТаҳлилчилар Ўзбекистондан фарқли тарзда "кўп қутбли" ташқи сиёсат олиб бораётган президент Назарбоевнинг ўтган 19 йил бадалида Қозоғистонга 120 миллиард доллар ҳажмида хорижий сармоя киритишга муваффақ бўлганига эътибор қаратишади.\nЛекин ҳар икки давлат ҳам Россия бошчилигидаги Коллектив Хавфсизлик Шартномаси ва Шанхай Ҳамкорлик Ташкилотларига аъзо. Бироқ Ўзбекистон расмий Кремлдан муайян масофа сақлаган ҳолда, КХШТининг барча ташаббусларига ҳам қўшилавермайди.\nАммо минтақанинг хавфсизлиги ҳар икки давлатни бирдек ўйлантириб келаётган муаммолардан бири саналади. Ўзбекистон ҳам, Қозоғистон ҳам исломий экстремизм ва Толибон хавфининг олдини олиш учун халқаро ҳамжамиятнинг Афғонистондаги амалиётларини дастаклаб келишади.\nМинтақавий иқтисодий таҳлилчилар эса, Ўзбекистон ва Қозоғистон бир-бирларининг иқтисодларини тўлдиришлари мумкинлиги омилига эътибор қаратишади.\nУлар минтақада аҳолиси энг катта сонда бўлган Ўзбекистон иқтисоди анча илғор бўлган Қозоғистонни ёш, арзон ва ортиб бораётган ишчи кучи билан таъминлаши мумкинлигига ҳам диққат қилишади.\nБироқ, кузатувчиларга кўра, бу икки давлат орасидаги дипломатик ва иқтисодий алоқалар бу яқин орада гуллаб-яшнайдигандек кўринмайди.\nЎз бошқарувини деярли ўттиз йилга етказган сайловлардаги ғалабаси ортидан Қозоғистон раҳбари Нурсултон Назарбоевни яна Россия президенти ва Бош вазири, Беларус, Тожикистон ва Франция президентлари ҳам қутлашган.\nНурсултон Назарбоев эртага - 8 аперл куни Қозоғистоннинг янги президенти этиб қасамёдга келтирилади.


Шавкат Мирзиёевга яқин давлат маслаҳатчиси ишдан олинди\nЎзбекистон Бош вазири Шавкат Мирзиёев 2003 йил декабр ойидан буён бу лавозимни эгаллаб келмоқда ва Равшан Муҳиддинов унга яқин амалдорлардан бири экани айтилмоқда.\nПрезидентнинг ҳуқуқ-тартибот идоралари бўйича маслаҳатчиси Равшан Муҳиддиновнинг ишдан олиниш сабаби номаълум.\nЎзбекистон президентининг ҳуқуқ-тартибот идоралари фаолиятини мувофиқлаштириш бўйича давлат маслаҳатчиси Равшан Муҳиддиновнинг 21 сенябр куни президент фармони билан ўз лавозимидан бўшатилгани айтилмоқда.\nБу ҳақда ҳукуматдаги ўз манбаларига таяниб хабар тарқатган Uzmetronom сайтига кўра, Равшан Муҳиддинов Тошкент вилояти прокурори лавозимини вақтинча бажарувчи этиб тайинланган.\nРавшан Муҳиддинов президентнинг давлат маслаҳатчиси лавзомига 2011 йилнинг июн ойида тайинланган эди.\nУнга қадар Муҳиддинов 2007-2011 йиллар оралиғида Ўзбекистон Адлия вазири лавозимида ишлаган.\nUzmetronomнинг ёзишича, 1963 йилда Тошкентда туғилган Равшан Муҳиддинов Бош вазир Шавкат Мирзиёевга яқин амалдорлардан биридир.\nЎзбекистондаги ҳукумат идораларида юз бераётган кадрлар алмашинуви жараёнидан яхши хабардор бўлган ва исми ошкор этилмаслигини сўраган собиқ мулозимлардан бирининг Озодликка айтишича, Равшан Муҳиддинов эгаллаб турган лавозим ўта муҳим эди ва бу амалдорнинг ишдан олиниши жуда муҳим кадр алмашинувидир.\n- Бу кишининг ушбу лавозимдан олиниши, албатта, мукофот эмас. Аммо, агар у киши Тошкент вилояти прокурори лавозимига тавсия қилингани рост бўлса, демак бу одамни маълум даражада бошқа рангга ўтказиш тавсия қилинган бўлиши мумкин. Чунки Тошкент вилояти прокурорлиги жуда катта лавозим ва бу прокурорга 24 та адвокат бўйсунади, дейди суҳбатдошимиз.\nСобиқ мулозимга кўра, Равшан Муҳиддиновнинг Бош вазир Шавкат Мирзиёевга яқинлиги бор ва булар Жиззах вилоятида бирга ишлаган кезда яхши чиқишган.\n- Мен Жиззахдаги жуда кўпчиликни биламан. Равшан Муҳиддинов ҳақида жуда яхши фикрда. Бу киши Тошкентга қайтганидан сўнг эса Ўзбекистон Бош прокуратурасининг солиқ жиноятларини назорат қиладиган департаменти бошлиғи бўлган. Бошқача айтилса, ҳамма иқтисодий жиноятларда айбланган амалдорларнинг иши шу кишининг қўлидан ўтган. Бу жуда катта армияси бўлган департамент эди. У ерда яхши ишлади ва кейин Адлия вазирлигига ўтган эди, дейди собиқ мулозим.\nРавшан Муҳиддинов Адлия вазири лавозимида ишлаган 4 йил ҳам қисқа муддат эмас, деб ҳисоблаган суҳбатдошимизга кўра, президентнинг айнан куч ишлатар тузилмалар бўйича давлат маслаҳатчиси лавозимини эгаллаши билан бу амалдорга катта ишонч билдирилган эди.\nЭндиликда бу лавозимдан олиниши Муҳиддиновни қувватлаб келган Бош вазир Мирзиёевга қарши ташланган қадам, дея билдирилаётган фикрларга жавобан собиқ мулозим “бўлиши мумкин”, деб жавоб берди.\n- Шавкат Мирзиёев, шубҳасиз, жуда катта фигура. Нуфузиям жуда катта. Бу киши мана қарийб 9 йилдан бери Бош вазир лавозимида ўтирибди. Ўзбекистон тарихида бунга қадар уч шахс 10 йилдан ортиқ Совминни бошқарган. Яъни, Ўзбекистон ССР Министрлар советининг раиси, дейиларди аввал ва бу лавозимда Файзулла Хўжаев, Нормуҳаммад Жўраев, Раҳмонқул Қурбоновлар 10 йилдан ошиқ ўтирган ва мана энди Мирзиёев буларнинг сафида тўртинчи бош вазир бўлиши мумкин, дейди суҳбатдошимиз.\nРавшан Муҳиддиновнинг ишдан олиниши Бош вазирга қарши қаратилган ҳаракатми ёки йўқми, бунга янаям аниқ баҳони давлат маслаҳатчилигига ким келиши билан бериш мумкин, деб ҳисобламоқда собиқ мулозим.\n- Агар Миллий хавфсизлик хизматидан одам келса, демак Мирзиёевга қарши иш¸ дейишимиз мумкин. Чунки, МХХ тузилмаси Бош вазирни хуш кўрмайди. Агар ИИВ дан келса, у ҳолда бу Бош вазиримизга қарши ҳаракат эмас, деб тахмин қилиш мумкин.\nАммо, бошқа бир эътиборли жиҳат ҳам бор. Равшан Муҳиддинов эгаллаган давлат маслаҳатчисига масъул куч ишлатар тузилмалар сафида энг нуфузлиси Мудофаа вазирлиги эди. Кўчадаги узун-қулоқ гапларга қараганда, ҳозир шу вазирликдаям каттагина ўпирилишлар бўлаётганмиш. Балки, бу кишининг ишдан олиниши, умуман, бошқа сабаблар билан боғлиқ бўлиши ҳам мумкин. Хуллас, яқин орада ҳақ гап юзага чиқиб қолади, дейди Ўзбекистондаги ҳукумат идораларида юз бераётган кадрлар алмашинуви жараёнидан яхши хабардор бўлган ва ўз исмии ошкор этилмаслигини сўраган собиқ мулозимлардан бири.\nUzmetronomнинг ёзишича, айни пайтда Равшан Муҳиддинов бўшатган давлат маслаҳатчиси лавозими бўш қолмоқда.


Давлат таълим муассасалари хорижий тиллар ўқитувчилари учун талаблар белгиланди - YANGILIK .RU yangilik.ru\nДавлат таълим муассасалари хорижий тиллар ўқитувчилари учун талаблар белгиланди\nҚарорга кўра, давлат таълим муассасалари хорижий тиллар ўқитувчилари учун хорижий тилларни ўзлаштириш даражаси бўйича талаблар белгиланди.\n➖ 2022/2023 ўқув йилидан давлат таълим муассасаларининг хорижий тиллар ўқитувчилари лавозимларига ишга янги қабул қилинаётган талабгор камида B2 даражадаги миллий ёки унга тенглаштирилган мос даражадаги халқаро сертификатга эга бўлиши лозим;\n➖ 2022/2023 ўқув йилига қадар давлат ОТМларидаги барча хорижий тиллар ўқитувчилари камида С1 даражадаги миллий ёки унга тенглаштирилган мос даражадаги халқаро сертификатга эга бўлиши лозим;\n➖ 2024/2025 ўқув йилига қадар давлат олий таълим муассасаларида фаолият юритаётган касбий фанлар (хорижий тилдан ташқари) ўқитувчиларининг 50 фоизи камида B2 даражадаги миллий ёки унга тенглаштирилган мос даражадаги халқаро сертификатга эга бўлиши лозим;\n➖ 2024/2025 ўқув йилига қадар умумий ўрта, ўрта махсус ва профессионал таълим муассасаларида фаолият юритаётган барча хорижий тиллар ўқитувчилари камида B2 даражадаги миллий ёки унга тенглаштирилган мос даражадаги халқаро сертификатга эга бўлиши лозим.\nНаманганда бир кеча тунаган уйидан 52 млн сўм ўғирлаган тошкент вилоятилик қиз ушланди


Янги секретар « Ўзбекистон Халқ Ҳаракати\n07 August 2016 - 5:00\nФарғона воқеаси Рафиқ Нишоновнинг раҳбарликдан кетиши билан битди. Халқ орасида тарқалган миш-мишларга кўра, Фарғона воқеалари Нишоновнинг Москвага олинишига асосий сабаб эди.\nМенимча, асосий сабаб бошқа эди. Саксон тўққизнинг баҳорига келиб, Горбачев атрофида мухолифларнинг сассиз чамбари анча торайиб қолганди. У ўзига четдан салафлар ахтара бошлаганди. Нишонов ўша салаф сифатида СССР Олий Совети Раиси ўринбосарлигига олинганди. Бу вазифада у Горбачевга садоқат билан хизмат қилди.\nНишоновнинг ўрнига ҳеч ким танимаган бир шахс тайинланди. Бу одам компартиянинг Қашқадарё вилояти биринчи секретари Ислом Каримов эди. Илгари Давлат план қўмитасида ишлаган, келиб чиқиши самарқандлик, детдомда тарбияланган, мутахассислиги экономист… Янги раҳбарнинг мухтасар таржимаи ҳоли шу эди.\nУюшмага менинг қўшним, ёзувчи Евгений Березиков келди. Каримовни танимайсанми, – деб сўради. Танимайман, дедим. Нисбатан ёш, яхши нарсалар кутса бўлади, деди Березиков. Унинг гапига ишонгим келди. Кўпчилик каби мен ҳам Нишоновнинг Ўзбекистонда Қайта Қуришга тўсиқ бўлаяпти деб ўйлардим. Унинг ўрнига келган «нисбатан ёш» раҳбардан шубҳа эмас, умид қилиш биз учун қулайроқ эди.\nЯнги раҳбар ишга келар-келмас, биринчи бўлиб ёзувчилар билан алоқа қуришга қарор қилгани маълум бўлди. Бу тактикани тушуниш мумкин эди. Ўзбекистонда янгиланиш ҳаракатининг маркази ҳам Ёзувчилар Уюшмаси эди. «Бирлик» ташкилоти шу Уюшма аъзолари базасида қурилган ва у ҳозирча мустақил ҳаракатга қодир эмасди.\nИюн ойининг охирлари эди тахминан, мени Марказқўмга чақиришаётганини айтишди. Янги раҳбар танишмоқчи экан. Раҳбарнинг ҳузурига кираётиб, бир неча ой аввал бу кабинетда Рафиқ Нишонов билан ўтган суҳбатни эсладим. Дунё ҳақиқатан ҳам фоний эди. Янги раҳбар Ислом Каримов илк қарашда самимий одамга ўхшаб кўринарди. Унинг гапларидаги чапанича оҳанг, эски раҳбарлардаги совуқ, ҳайкалчасига салобатдан фарқли бир инсонийлик ташир эди гўё.\n– Сизнинг ёзган мақолаларингизни биламан, – деди у кўзларини йилтиллатиб, – энди, мана, бирга ишлаймиз.\nКаримов интернатда рус тилида ўқиган ва рус урф-одатлари муҳитида етишган одам эди. Бу турмуш тарзи унинг ўзбекчасида айнан акс этарди. Русча ўйлаб, ўзбекча гапирарди. Талаффузи нуқсонли эди, русларга ўхшаб «қ» товушини «к» деб талаффуз этарди. Талаффузини Ўзбекистон Президенти бўлиб сайлангандан сўнг ҳам тузатолмади. Бир гал Олий Кенгаш сессиясида «Марказга қарам бўлиб қолдик» демоқчи бўлиб, «карам бўлиб қолдик» деганда анча кулги бўлганди.\nКаримов билан биринчи учрашувимизда менда ижобий таасурот қолди. Буни Уюшмадаги котибларга ва «Бирлик» ҳаракатидаги дўстларга билдирдим. Ўзбек тилини давлат тили мақомига кўтариш масаласини ҳукумат савиясида муҳокама қилиш имкони туғилганди. Янги раҳбарга Ёзувчилар Уюшмаси котиби ўлароқ бир мактуб ёзиб, давлат тили мавзусининг актуал масала эканини тушунтирдим. Бошқа бир баҳона билан учрашганимизда, Каримов тил бўйича ишлаётган Комиссия ўз хулосаларини Олий Кенгашга тезроқ топширсин, у ерда мен давлат тили ғоясини қўллайман, деди. Аммо ундай бўлмади.\nКаримов давлат тили масаласини кўтариб, Москвага қарши таваккалчилик қиладиган даражада миллатпарвар эмасди. Каримов «Бирлик» ташкилоти фаолиятига ҳам кутилмаганда либерал ёндошди. Керак бўлса, расман регистрация қиламиз, деб юборди. Биз бундан жуда ҳаволарга учдик. Ҳаракатнинг низомини берган эдик, дарров «Ёш ленинчи» газетасида босишди. Ҳаракат программасини ҳам газетага бериш учун матн устида таҳрир ишларини бошлаб юбордик. «Бирлик»даги йигитлар Ҳаракатнинг байроғи, герби ҳақида тортишаётгандилар, мен бу нарсаларни тортишмасликларини илтимос қилдим.\nМуҳими ҳаракат Программаси халқ орасида кўп тиражда тарқалади, агар ҳукумат байроқ, герб каби символикаларга қарши чиқса, бундан ҳозирча воз кечиб туриш мумкинлигини тушунтирдим. Бу фикрни кўпчилик қўллаб-қувватлади, аммо бир-неча киши буни ҳукуматга ён босиш, муросасозлик деб баҳолади. Бўлмаса, билганингни қилинглар дедим.\nМен «Бирлик» ҳаракатида ҳайъат аъзоси эдим, аммо ташкилотнинг қурултойидан кейин унинг фаолиятига деярли аралашолмай қўйгандим. Мен ҳали ҳам ёзувчилар бир сиёсий ташкилот тузиб, халққа топширсин, кейин адабиётига қайтсин, деган фикрдайдим. Қаламкаш оғайниларим ҳам шундай фикрда эдилар. Фақат, аввал айтилганидек, биз, қалам аҳли, сиёсат ботқоғига аллақачон чўкиб бўлганимиз ва у ердан Қутулиш учун анча вақт керак бўлажагини у пайтда билмасдик.


04 август 2020, Тошкент вақти: 04:44\nТошкентда метро, автобус, трамвай, троллейбусда йўл ҳақи сўнгги бор жорий йилнинг 15 мартида ошганди. Ўшанда 130 сўмлик йўлкира 140 сўм этиб белгиланганди. Орадан ҳеч қанча вақт ўтмай, бир неча кун бурун транспорт хизмати кўрсатиш баҳоси 150 сўмга чиқди.\nШаҳарликларнинг таъкидлашича, ҳаёт оғирлашиб бораётган бир пайтда йўлкиранинг оширилиши дард устига чипқон бўляпти. Кишилар ишлаб топаётган маблағнинг асосий қисми йўлкирага кетмоқда. Шунинг учун кўпчилик яёв юришни афзал билаётир.\nТалабаларнинг айтишича, улар оладиган стипендия энди ойлик чипта харид қилишга ҳам етмайди. Талабалар 7400 сўм стипендия олса, шунинг 6750 сўмига ТМ белгили (талабаларга бир ой давомида барча турдаги жамоат транспортида (маршрут таксилардан ташқари) текин юриш ҳуқуқини беради) ойлик чипта оларди. Йўлкира ошгач, ойлик чипта баҳоси ҳам ошиши табиий.\nКузатувчиларнинг эътирофича, “Тошшаҳарйўловчитранс” давлат уюшмаси ҳар сафар йўлкира оширганида эҳтиёт қисмлар ва ёқилғи-мойлаш маҳсулотлари баҳоси кўтарилганини баҳона қилади. Уюшма сервис бўлими бошлиғи Илёс Тазетдиновнинг билдиришича, бу сафар йўл ҳақи йўловчи ташиш транспорти корхоналарининг зарар кўриб ишлашини камайтириш ва аҳолига транспорт хизмати кўрсатиш маданиятини ошириш мақсадида Тошкент шаҳри ҳокимлигининг 18 июндаги 467-қарорига кўра оширилган.\nУюшманинг ўз исмини ошкор қилишни истамаган яна бир ходими йўлкира кўтарилишига ҳокимликнинг ҳеч қандай алоқаси йўқлиги, аслида бу Вазирлар Маҳкамаси тасдиқлаган махсус график асосида амалга оширилаётганини маълум қилди.


Caravan Group ресторанлар тармоғи асосчиси Темур Мусин Ўзбекистондан ташқарида ресторан бизнеси билан шуғулланишда давом этади. У бу ҳақда Facebook’даги саҳифасида хабар берди.\nУшбу ҳафтада Мажбурий ижро бюроси тадбиркорнинг икки ресторани - Chelsea (бошланғич нархи - 4 млрд сўм) ва Chinara's’ни (6 млрд сўм) сотувга қўйгани маълум бўлди.\nҚандай сабабларга кўра ушбу объектлар сотувга қўйилгани ҳозирча маълум эмас. Мусиннинг ўзи айтишича, «вазият учун масъул бўлганларнинг барча занжирини» матбуот анжуманига таклиф қилади ва «содир бўлган барча тартибсизликлар» учун изоҳ беришни сўрайди. «Шу билан бирга, биз жамоатчиликка қонунларга риоя қилиш, раҳбарларнинг ўз ходимлари учун масъулияти ҳақида маълумот берамиз», - дея таъкидлаб ўтди у.\n«Ҳақиқатдан ҳам тадбиркорликни синф сифатида ривожлантиришни хоҳлаётган президент ва биз, бизнес ўртасида жуда катта қатлам бор. Бу бепарво планктонлар массасини жавобгарликка чақирамиз, кимдир юқоридан пастга, кимдир пастдан юқорига. Биз токи бу коррупционер, «ҳал қилувчилар», популистлар, ишёқмаслар, ҳаваскорлар ва бошқа тўсиқларни олиб ташламас эканмиз, мамлакатда ҳеч нарса ўзгармайди. Биз 25 йил давомида қўрқишдан чарчадик, ўйлашимча, энди ҳақиқат учун очиқ курашиш мумкин», - деди Мусин амалдорлар ҳақида.\nШу билан бирга, унинг таъкидлашича, ҳеч қаерга кетиб қолмаган. «Шунчаки энди ресторанлар мамлакатдан ташқарида ривожланади, бу ерда иш ўринларини яратиш, сайёҳлик инфратузилмасини ривожлантириш керак эмас», - дея қўшимча қилиб ўтди Caravan Group асосчиси.


2 йил аввал | mubina9999 | 2434\nАссалому алайкум, ҳурматли Шайх Ҳазратлари! Ҳазрат Қуръонда "Зинокор фақат зинокорга ёки мушрикага ниҳоҳланур" деган оят бор. Кўпчилик шу оятга таяниб зинокор қилган эркак зинокор аёлга уйланади. Зино қилган бўлса бўлди, унинг хотини ҳам зиночи дейишади. Хотини унга айтмай беркитади дейишади. Худди шу маънони Тохир Маликнинг ахлоққа бағишланган китобида ҳам кўрдим. Бу эркакларни зинодан қайтариш учун бўлса ҳам, кўп аёлларга туҳмат эмасми? Эркак киши зино қилиб, кейин қаттиқ тавба қилган бўлсачи? Ҳазрат саволим: Бу оятнинг ҳукми ҳозир ҳам шундайми? Зинокор зинокорга уйланадими? Ислом бундай биртарафламаликдан пок!\nБу иффатли муслима аёллар учун тўҳмат. Бу гапни тушуниб айтганларни қазф қилувчилар, ифатли аёлларни зино айбловчилар дейилади. Бу ишни қилганлар, мазкура аёлларнинг зиносини тўртта кўз билан кўрган гувоҳлар ила исботлаб бериша олмасалар, шариат ҳукми бўйича уларга дарра урилади. Зинодан тавба қилганларнинг иши Аллоҳ таолога ҳавола бўлади.\nХорижий тилда ўқиса дурустми?\nУяли алоқа компанияларининг бонуслари


Дунë, 09 декабр 2005 саҳифа pageno\n22 январ 2020, Тошкент вақти: 03:57\nПутин Москвада Яқин Шарқ тинчлик анжумани ўтказилишини таклиф қилди\nА.Арал Яқин Шарқ сафарини давм этдираëтган Россия Президенти Владимир Путин пайшанба куни Исроилга ташриф буюрди. У Қуддусда Исроил Бош вазири ва Ариел Шарон билан учрашиб¸ жорий йил кузида Москвада Яқин Шарқ тинчлик анжуманини ўтказиш масаласини муҳокама қилди. Айни пайтда Путин Сурияга учқичларга қарши ишлатиладиган ракеталар сотиш ва Эрон билан унинг ядровий дастури юзасидан ҳамкорлик қилишни давом этдириши таъкидлади.\nАҚШ Эронни терроризмни қўллаб-қувватлаётган энг фаол давлат эканида айблади\nАҚШ Давлат департаменти 2004 йилда терроризмни қўллаб-қувватлаган давлатлар ҳақида янги ҳисобот чиқарди. Ҳисоботда келтирилган олти давлат ичида Эрон терроризмни энг кўп қўллаб-қувватлаган давлат бўлгани ва АҚШнинг Эронга қарши жорий этган эмбаргоси ўз кучида қолаётгани билдирилган. Айни пайтда, АҚШ ҳукумати 2004 йилда дунё бўйлаб жуда кўп террор ҳаракатлари содир этилгани тўғрисида ҳам ҳисобот чиқарди. Лекин расмийлар ўтган йил 2003 йилга нисбатан кўп террор ҳаракатлари содир этилмаганини таъкидламоқда.


"Ўзкомназорат" инспекцияси Telegram'да тарқалган зарарли илова ҳақида маълумот берди\nСентябрь ойи бошида Telegram'даги каналлар ва гуруҳларда фотосурат файлига ўхшаш зарарли илова тарқалгани, интернет фойдаланувчилари бу каби файлларни юклаб олиб ўрнатиши оқибатида, қурилманинг дастурий таъминотига зарар етиши мумкинлиги ҳақида хабарлар тарқалганди.\nСенатор мактаблардаги шароитларни ўрганди\nПандемия давом этаётганига қарамай, мамлакатимизда янги ўқув йилида таълим сифатини юқори даражада таъминлашга алоҳида эътибор қаратилмоқда. Хусусан, эпидемиологик вазият яхши бўлган айрим ҳудудларда тажриба тариқасида мактаблар очилди. Бу борадаги якуний қарор халқ депутатлари маҳаллий Кенгашлари томонидан ўрганилиб, сўнгра қабул қилиниши...\nҒафур Ғулом номидаги кўкрак нишони билан кимлар биринчилардан бўлиб мукофотланди?\nЁшларнинг маънавий дунёсини бойитиш, мутолаага ошно этиш ва адабиётга ҳурматини ошириш мақсадида Тошкент давлат юридик университети Ғафур Ғулом номидаги кўкрак нишонини таъсис этган эди.\nПутин Сербия президентидан узр сўради...\nБиз жуда яхши телефон суҳбати ўтказдик. Президент Путин ҳеч қачон мендан кечирим сўрамаган эди. Вазир Лавров ҳам\nЕр усти ҳалқа метроси нафақат йўловчи ташишда, балки тадбиркорликни ривожлантиришда ҳам қўл келади\nМетро аксарият давлатларда бор ва у қулай ҳамда тезкор транспорт воситаси сифатида, аллақачон, йўловчилар эътиборига тушиб улгурган. Нафақат пойтахтимиз, балки мамлакатимиз аҳолиси фахри ва ғурури ҳисобланган Тошкент метрополитени ҳам ўтган даврда жадал равишда ривожланди. Тармоқнинг янги йўналишлар ҳисобига кенгайиши, шубҳасиз,...\nТуркияда суратга олинаётган “Мендирман Жалолиддин” сериалида қайси ўзбек актёрлари иштирок этмоқда?\nСериалда Ўзбекистонда хизмат кўрсатган артистлар Саида Раметова, Тоҳир Саидов, Боир Холмирзаев, Раъно Шодиева, актёрлар Жавоҳир Зокиров, Алишер Узоқов, Адиз Ражабов, Акбархўжа Расулов, Акмалжон Мирзаев, Райҳон Уласенова, Юлдуз Ражабова, Феруза Норматова, Фарҳод Бадалов, Нурмуҳаммад Ҳусниддинов, Жамшид Сагатов, Яҳё Пўлатов, Жаҳонгир Абдумаликовлар...\nИндонезияда амалдаги ниқоб тақиш тартибини бузганлар тобутга солиниб, кўчаларда сазойи қилинган. Бу ҳақда The Jakarta Post газетаси хабар берди.\nТуман прокуратураси журналистга маҳалла раиси таҳдид қилиб, дадасини дўппослашгани юзасидан ўрганиш ўтказди. Натижа қандай?\nНатижада 2020 йил 7 сентябрда И.Ядгаров ва Р.Пардаевларга Ўзбекистон Республикаси МЖтКнинг 41, 52-моддалари, А.Ядгаровга МЖтКнинг 52-моддаси маъмурий жавобгарлик тўғрисида иш қўзғатилиб, кўриб чиқишлик учун туман маъмурий судига юборилган.\nФотосурат учун 2200 АҚШ доллари талаб қилган аёл ушланди\n"Жорий йилнинг 4 сентябрь куни ИИБ ходимлари томонидан ўтказилган тезкор тадбирда, Самарқанд шаҳар Университет хиёбонида С.Н. таниши Ф.А.дан 2200 АҚШ доллари миқдоридаги пулларни олган вақтида ашёвий далиллар билан ушланган.\n2020 йилнинг 27 август куни Тошкент шаҳар Мирзо Улуғбек тумани М.Ганди кўчаси 10/27-уйда яшовчи, 1989 йилда туғилган Н.Ф. Қашқадарё вилояти Шаҳрисабз шаҳар Соҳибкор кўчаси 17-уйда яшовчи, 1989 йилда туғилган Т.С.нинг ишончига кириб, ўзини таниқли журнал фотосуратчиси сифатида таништириб, уни қадимий...\nЖорий ўқув йилида Тошкент вилоятининг Нурафшон шаҳридаги мавжуд 13 та умумтаълим мактабида 8864 нафар ўқувчиларнинг таълим олиши режалаштирилган. Шундан, 1-4 синф ўқувчилари 3619 нафарни, 5-11 синф ўқувчилари эса 5245 нафарни ташкил этади. Хўш бугунги пандемия шароитида болаларнинг таълим олиш жараёни...\nShowing 1-18 of 1,014 items.


Верапамил – medu.uz – Дорилар ҳақида маълумотлар ўзбек тилида\nHome Йўриқномалар Верапамил\nПрепаратнинг савдо номи: Верапамил\nТаъсир этувчи модда (ХПН): верапамил\nфаол модда: верапамил гидрохлориди – 40,0 мг ва 80,0 мг\nёрдамчи моддалар (ядроси): лактоза моногидрати -16,75 мг ёки 33,50 мг, картошка крахмали – 16,89 мг ёки 33,78 мг, повидон – 3,64 мг ёки 7,28 мг, тальк – 1,90 мг ёки 3,80 мг, магний стеарати – 0,82 мг ва 1,64 мг;\nёрдамчи моддалар (қобиғи): макрогол -4000 – 0,29 мг ёки 0,72 мг, тальк – 0,29 мг ёки 0,72 мг, титан диоксиди – 0,16 мг ёки 0,42 мг, хинолин сариғи бўёвчиси – 0,01 мг ёки 0,02 мг, гипромеллоза – 1,25 мг ёки 3,12 мг.\nТаърифи: думалоқ шаклли, икки ёқлама қавариқ, оч-сариқдан сарғиш-тўқ сариқ ранглигача бўлган қобиқ билан қопланган таблеткалар.\nФармакотерапевтик гуруҳи: «секин» кальций каналларининг блокатори\nАТХ коди: С08DA01\nВерапамил «секин» кальций каналлари блокаторлари гуруҳининг асосий препаратларидан биридир. У антиаритмик, антиангинал ва антигипертензив фаолликка эга.\nПрепарат миокарднинг қисқарувчанлигини пасайтириши ва юрак қисқаришлари сонини камайтириши ҳисобига миокарднинг кислородга бўлган эҳтиёжини пасайтиради. Юрак коронар томирларини кенгайишини чақиради ва коронар томирларда қон оқимини оширади; периферик артерияларнинг силлиқ мушаклари тонусини ва умумий периферик томирлар қаршилигини пасайтиради.\nВерапамил атриовентрикуляр ўтказувчанликни аҳамиятли секинлаштиради, синус тугуни автоматизмини сусайтиради, бу препаратни суправентрикуляр аритмияларни даволашда қўллаш имкониятини беради.\nВерапамил вазоспастик генезли (Принцметал стенокардияси) стенокардияни даволаш учун танлов препаратидир. Зўриқиш стенокардияси, шунингдек ритмни суправентрикуляр бузилишлари билан бирга бўлган стенокардияни даволашда самара кўрсатади.\nИчга қабул қилинганида қабул қилинган дозанинг 90% дан кўпроғи сўрилади. Биокираолишлиги – 10-20%. Қон плазмасидаги препаратнинг максимал концентрациясига ичга қабул қилинганидан кейин 1-2 соат ўтгач эришилади (80-400 нг/мл). Верапамил гематоэнцефалик ва йўлдош тўсиқларидан ўтади. Жигар орқали биринчи ўтишида метаболизмга учрайди. Асосий метаболитлари норверапамил, N-деалкилверапамил ва N-деалкилнорверапамиллардир. Препарат ва унинг метаболитларини организмда тўпланиши, курсли даволашда таъсирининг кучайишини тушунтиради. Қон плазмаси оқсиллари билан боғланиши – 90%. Бир марталик доза қабул қилинганидаги ярим чиқарилиш даври 2,8-7,4 соатни ташкил қилади; такрорий дозалар қабул қилинганида – 4,5-12 соат. Кўп бўлмаган миқдори ўзгармаган ҳолда (3-4%), қолган қисми – метаболитлари кўринишида (70%) буйраклар орқали, тахминан 25% сафро билан чиқарилади. Кўкрак сути билан чиқарилиши паст.\nЮрак ритмини бузилишларини даволаш ва олдини олиш:\nюрак қоринчалари усти пароксизмал тахикардияси;\nюрак бўлмачаларни хилпиллаши ва липиллашини (тахиаритмик варианти) сурункали шакли;\nюрак қоринчалари усти экстрасистолияси;\nДаволаш ва олдини олиш:\nсурункали стабил стенокардия (зўриқиш стенокардияси);\nвазоспастик стенокардия (Принцметал стенокардияси, вариант стенокардия);\nАртериал гипертензияни даволашда қўлланади.\nВерапамил ичга овқатланиш вақтида ёки овқатланишдан кейин, шиммасдан ва чайнамасдан, кўп бўлмаган сув билан қабул қилинади.\nДозалаш тартиби ва даволаш давомийлиги беморнинг ҳолатига, оғирлик даражасига, касалликни кечиш хусусиятларига ва даволашнинг самарадорлигига қараб, шахсий равишда белгиланади.\nСтенокардия, аритмия хуружларини олдини олиш учун ва артериал гипертензияни даволашда препарат катталарга 40-80 мг бошланғич дозада кунига 3-4 марта буюрилади. Зарурати бўлганида бир марталик доза 120-160 мг гача оширилади.\nПрепаратнинг максимал суткалик дозаси 480 мг ни ташкил қилади.\nЖигар фаолиятини яққол бузилишлари бўлган пациентларда верапамилни организмдан чиқарилиши секинлашади, шунинг учун даволашни минимал дозалардан бошлаш мақсадга мувофиқдир.\nОғир юрак етишмовчилиги бўлган пациентлар учун препаратнинг суткалик дозаси 120 мг дан ошмаслиги керак.\nВерапамил қўлланганида қуйидагилар бўлиши мумкин:\nюрак-қон томир тизими томонидан: юзни қизариши, яққол брадикардия, атриовентикуляр блокада, артериал босимни яққол пасайиши, препарат юқори дозаларда ишлатилганида, айниқса мойиллиги бўлган беморларда юрак етишмовчилиги симптомлари пайдо бўлиши мумкин, тахикардия; кам ҳолларда – ҳатто миокард инфарктини ривожланишигача бўлган стенокардия (шу жумладан қоринчаларни хилпиллаши ва липиллаши);\nмеъда-ичак йўллари томонидан: кўнгил айниши, қусиш, қабзият, иштаҳани кучайиши, кам ҳолларда – диарея; алоҳида ҳолларда қон плазмасида «жигар» трансаминазалари ва ишқорий фосфатаза фаоллигини транзитор ошиши;\nмарказий нерв тизими томонидан: бош айланиши, бош оғриғи, ҳушдан кетиш, хавотирлик, астения, уйқучанлик, депрессия, экстрапирамид бузилишлар (атаксия, ниқобсимон юз, гандираклаб юриш, қўл ёки оёқларни қийин ҳаракатга келиши, қўл ва бармоқларни титраши, ютишни қийинлашиши) кам ҳолларда – юқори асабий қўзғалувчанлик, тормозланиш, толиқиш;\nаллергик реакциялар: тери тошмаси, қичишиш, юз терисини гиперемияси, кўп шаклли экссудатив эритема (шу жумладан Стивенс-Джонсон синдроми);\nбошқалар: гинекомастия, гиперпролактинемия, милкларни гиперилазияси, тана вазнини ошиши, жуда кам ҳолларда – агранулоцитоз, галакторея, артрит, кўришни транзитор йўқотиш, ўпка шиши, симптомсиз тромбоцитопения, периферик шишлар.\nВерапамилга ва препаратнинг компонентларига юқори сезувчанлик, яққол брадикардия, IIБ-III босқичдаги сурункали юрак етишмовчилиги, артериал гипотензия, кардиоген шок (аритмия чақирганидан ташқари), синоаурикуляр блокада, II ва III даражали атриовентрикуляр блокада (ритмни сунъий юритувчиси бўлган беморлардан ташқари); ўткир миокард инфаркти, синус тугунининг кучсизлиги синдроми, аорта оғзини стенози, Вольф-Паркинсон-Уайт синдроми ёки Лаун-Ганонг-Левин синдроми (кардиостимулятор қўйилган беморлардан ташқари), Морганьи-Адамс-Стокс синдроми, чап қоринчанинг яққол дисфункцияси, юрак бўлмачаларини липиллаши ёки фибрилляцияси, ўткир юрак етишмовчилиги, бета-адреноблокаторларни бир вақтда (вена ичига) қўллаш, ҳомиладорлик, лактация даври, 18 ёшгача бўлган болалар (самарадорлиги ва хавфсизлиги аниқланмаган), бир вақтда колхицинни қабул қилиш мумкин эмас.\nI даражали атриовентрикуляр блокадаси, идиопатик гипертрофик субаортал стенози, I ва II А босқичдаги сурункали юрак етишмовчилиги, жигар ва/ёки буйрак фаолиятини яққол бузилишлари, артериал гипотензияси, брадикардияси бўлган беморларга, нерв-мушак ўтказувчанлиги секинлашган кекса ёшдагиларга эҳтиёткорлик билан буюриш лозим.\nБир вақтда қўлланганида:\nбарқарор парциал тутқаноғи бўлган пациентларда карбамазепиннинг AUC (“концентрация-вақт” эгри чизиғи остидаги майдон) ни оширади (диплопия, бош оғриғи, атаксия ва бош айланиши каби ножўя таъсирларни ривожланиш хавфи юз беради).\nциклоспориннинг AUC, Css (клиренси) ва Сmax (препаратнинг максимал концентрацияси) ни оширади.\nглибенкламиднинг AUC ва Cmax ни оширади.\nсиролимус ва такролимуснинг концентрациясини оширади.\nбуспирон ва мидазоламнинг AUC ва Cmax ни сезиларли оширади.\nтеофиллиннинг (клиренсини камайтириши туфайли), этанолнинг концентрациясини оширади (унинг самарасини узайтиради), хинидиннинг концентрациясини оширади (артериал босимни яққол пасайиш хавфи кузатилади).\nаторвастатин ва ловастатиннинг концентрациясини ошириши мумкин.\nсимвастатиннинг AUC ва Cmax ни сезиларли оширади.\nалмотриптаннинг AUC ва Cmax ни оширади.\nюрак гликозидларининг концентрациясини оширади (синчков кузатувни ва гликозидларнинг дозасини пасайтиришни талаб қилади).\nстенокардияси бўлган пациентларда метопролол ва пропранололнинг AUC ва Cmax ни оширади.\nколхициннинг (CYP3A ва р-гликопротеин учун субстрат) плазмадаги концентрациясини оширади.\nичга қабул қилинганида доксирубициннинг AUC ва Cmax ни сезиларли оширади.\nимипраминнинг AUC бироз оширади, фаол метаболити, дезипраминнинг концентрациясига таъсир қилмайди.\nпразозин ва теразозиннинг Cmax ни ва теразозиннинг AUC ни оширади.\nCYP3A ингибиторлари (шу жумладан эритромицин, ритонавир ва бошқа вирусларга қарши ОИТВ препаратлар), телитромицин верапамилнинг плазмадаги концентрацияларини оширади.\nгрейпфрут шарбати верапамилнинг R- ва S-изомерларининг AUC ва Cmax ни оширади.\nциметидин верапамилнинг биокираолишлигини деярли 40-50% га (жигардаги метаболизмини пасайтириш ҳисобига) оширади, шунинг учун верапамилнинг дозасини камайтириш зарурати туғилиши мумкин.\nрифампицин верапамилнинг AUC ва Cmax ни сезиларли (92% га) пасайтириши мумкин\nфенобарбитал верапамилнинг клиренсини 5 баробар оширади.\nсульфинпиразон верапамилнинг клиренсини тахминан 3 баробар оширади ва биокираолишлигини (60% га) пасайтиради.\nтешик далачой препаратлари верапамилнинг R- ва S-изомерининг AUC ва мувофиқ равишда Cmax ни пасайтиради.\nингаляцион анестетиклар билан бир вақтда қўлланганида брадикардияни, атриовентрикуляр блокадани, юрак етишмовчилигини ривожланиш хавфи ошади.\nбета-адреноблокаторлар билан комбинацияси манфий инотроп таъсирни кучайишига, атриовентрикуляр ўтказувчанликни бузилишларини, брадикардияни ривожланиш хавфини ошишига олиб келиши мумкин (верапамил ва бета-адреноблокаторларни юборишни бир неча соатли интервалларда ўтказиш керак).\nпразозин ва бошқа альфа-адреноблокаторлар, шунингдек бошқа гипотензив дори воситалари (ААФ ингибиторлари, вазодилататорлар, диуретиклар, бета-адреноблокаторлар) гипотензив самарасини кучайтиради.\nдизопирамид ва флекаинидни верапамил қўлланганидан кейин 48 соат давомида ёки 24 соат ўтгач буюриш мумкин эмас (ҳатто ўлим билан якунланишгача бўлган манфий инотроп самарасини қўшилиши туфайли).\nлитий препаратларининг нейротоксик самарасини пайдо бўлиши хавфини оширади.\nпериферик миорелаксантларнинг таъсирини кучайтиради (дозалаш тартибини ўзгартириш талаб этилиши мумкин).\nацетилсалицил кислотаси (АСК) билан бир вақтда қўлланганида қон кетиш вақтини фақат АСК ни қўлланганига қараганда бир мунча каттароқ ошиши аниқланган.\nкарбамазепин ва литий билан нейротоксик самараларнинг пайдо бўлиш хавфи ошади.\nГипертрофик кардиомиопатияси бўлган беморларда артериал босимни ошириш учун альфа-адреностимуляторлар (фенилэфрин) буюрилади; изопреналинни қўллаш мумкин эмас.\nЮрак етишмовчилигида даволашни бошлаш олдидан компенсацияланган ҳолатга эришиш керак.\nДаволашда юрак-қон томир тизимини ва нафас тизимлари фаолиятини, қонда глюкоза ва электролитлар миқдорини, айланаётган қон ҳажмини ва чиқарилаётган сийдик миқдорини назорат қилиш керак.\nДаволашни бирдан тўхтатиш тавсия қилинмайди.\nСимптомлари: атриовентрикуляр блокадага, баъзида асистолияга ўтувчи синус брадикардияси, артериал босимни яққол пасайиши, юрак етишмовчилиги, шок, синоатриал блокада.\nДаволаш: эрта аниқланганида – меъдани ювиш, фаоллаштирилган кўмирни буюриш; ритм ва ўтказувчанлик бузилганида – изопреналин, норэпинефрин, 10-20 мл 10% ли кальций глюконати эритмасини вена ичига юбориш; ритмни сунъий юритувчиси, плазма ўрнини босувчи эритмаларни вена ичига инфузия қилиш керак. Гемодиализ самарали эмас.\nПлёнка қобиқ билан қопланган таблеткалар, 40 мг ва 80 мг.\n50 таблеткадан полимер материалли банкада.\n2 ёки 5 контур уяли ўрам ёки полимер материалли 1 банка қўллаш бўйича йўриқномаси билан бирга картон қутига жойланган.


Москва-Бухоро рейсининг 10 нафар йўловчиси шифохонага жойлаштирилди - 26.03.2020, Sputnik Ўзбекистон\nМосква-Бухоро рейсининг 10 нафар йўловчиси шифохонага жойлаштирилди\nМосквадан 249 нафар ўзбекистонлик олиб келинди. Уларнинг 10 нафарида кўнгил айниши ва ўзларини ҳолсиз сезиш ҳолатлари кузатилди. 26.03.2020, Sputnik Ўзбекистон\nМосквадан 249 нафар ўзбекистонлик олиб келинди. Уларнинг 10 нафарида кўнгил айниши ва ўзларини ҳолсиз сезиш ҳолатлари кузатилди.\nТОШКЕНТ, 26 мар — Sputnik. 25 март куни Россиядан 604-сонли рейс билан Москва-Бухоро йўналишида учиб келган ва самолёт бортида 249 нафар мамлакат фуқаролари авиарейс қабул қилинди. Бу ҳақда Бухоро вилояти ҳокимлиги матбуот хизмати хабар қилди.\nТаъкидланишича, вилоятда мамлакат фуқаролари фавқулодда ҳолатдан келиб чиққан ҳолда карантин тартиб-қоидалари асосида кутиб олинган.\n“Фуқароларнинг 10 нафарида кўнгил айниши ва ўзларини ҳолсиз сезиш ҳолатлари кузатилганлиги боис зудлик билан вилоят юқумли касалликлар шифохонасига жойлаштирилган”, - дейилган хабарда.\nҚолган йўловчиларнинг ҳар бирига нисбатан тиббий-профилактик нуқтаи назаридан қаттиқ назорат ўрнатилган.\nЭслатиб ўтамиз, 24 март куни вилоятга учиб келган Москва-Бухоро рейсининг тўрт йўловчиси юқори ҳарорат билан шифоxонага олиб кетилгани хабар қилинган эди.


Вилоят ҳокими жавобгар шахсларга чора кўрди\nСариоғоч туманида рўй берган кўнгилсиз воқеа – етти ёшли болага оид ҳодиса ҳеч кимни бефарқ қолдирмади. Вазиятни атрофлича ўрганган вилоят ҳокими Ж. Туймебаев жамоатчилик ҳамда оммавий ахборот воситалари вакиллари билан махсус йиғилиш ўтказиб, ўз ваколати доирасида кўрилган чораларни маълум қилди.\nҲоким ушбу муаммоли воқеа ўз вақтида назоратга олинмагани туфайли шов-шувга сабаб бўлганини таъкидлади.\nЯъни тилга олинган муаммо юзасидан тергов амаллари одилона ва атрофлича юритилишини таъминлаш учун суриштирув чоралари поёнига етгунига қадар мазкур воқеага алоқадор мансабдор шахслар ва масъул ходимлар ўз вазифаларидан вақтинча четлатилди.\nҚозоғистон Республикаси қонунчилигига мувофиқ вилоят ҳокимининг муовини У. Садибековга қатъий ҳайфсан берилди. Шунингдек, Сариоғоч туман маҳаллий полиция хизматининг раҳбари О. Бердали ва шу туман Абай овул маҳаллий полиция бўлимининг раҳбари А. Ибрагимов, ювенал полиция бўлимининг 73,-74-сонли умумий ўрта мактабларидаги масъул полиция нозири Қ. Сариевлар ишдан бўшатилди.\n– Вазиятни ўз вақтида назоратга олиб, тегишли чора кўрмаган туман ҳокими Қ. Абдуалиевга қатъий ҳайфсан эълон қиламан. Шунингдек, мана шу соҳага масъул туман ҳокимининг муовини Қ. Қистаубаевга нисбатан тегишли жазо чорасини қўллашни ҳамда Сариоғоч туман таълим бўлимининг раҳбари Б. Майрихов билан 73,-74-сонли умумий ўрта мактабларнинг директорларини тергов амаллари тугагунча ишдан четлаштиришни топшираман, – деди Жансейит Туймебаев.\nШунингдек, минтақа раҳбари вилоят таълим бошқармасининг раҳбари И. Сағиндиқовга ҳайфсан берилишини таъкидлади.\nМаҳаллий полиция ходимларининг ўз хизмат вазифасига панжа орасидан қараб, вақтида жиноий иш қўзғамагани туфайли ортиқча асаббузарликларга йўл қўйилди. Демак, зудлик билан қатор кенг қамровли тадбирлар ўтказилиши, вилоятдаги вазиятга пухта мониторинг юритилиши, болалар тарбияси муаммоларига оид махсус йиғилиш ўтказилиши даркор. Булар жойларда, маҳаллий ҳокимликлар кундаликда жиддий ва жадал амалга оширадиган ишлардир.\nВилоят ҳокими барча жамоатчилик вакилларига ва журналистларга бугунги кутилмаган шов-шувли воқеага доир фаол фуқаролик нуқтаи назари учун миннатдорчилик билдирди.\nМурод АБУБАКИР, 2018-03-17, 00:02 240


Шавкат Мирзиёев «Кантекс инвест» корхонаси билан...\n15.11.2018 18:33 0 1910\nПрезидент Шавкат Мирзиёев Қанликўл туманида бунёд этилган «Кантекс инвест» тўқимачилик корхонаси билан танишди. Бу ҳақда Президент матбуот хизмати хабар берди.\nДавлатимиз раҳбарининг Қорақалпоғистон Республикасига аввалги ташрифлари чоғида Қанликўл туманига 10 миллион евро инвестиция киритиб, йирик тўқимачилик корхонаси ташкил этиш лойиҳаси тақдим этилган эди. Ўтган вақт мобайнида корхона учун 10 гектар ер ажратилиб, бунёдкорлик ишлари бошлаб юборилди. Корхонани барпо этиш енгил саноат маҳсулотлари ишлаб чиқаришда тажрибали бўлган «Кантекс инвест» маъулияти чекланган жамияти томонидан амалга оширилди. Натижада 23 миллион евро инвестиция киритилиб, яйдоқ ерда замонавий тўқимачилик фабрикаси қад ростлади.\nДавлатимиз раҳбари корхонанинг ишлаб чиқариш жараёнини кўздан кечирди, таъсисчилари билан суҳбатлашди.\n650 га яқин маҳаллий аҳоли иш билан таъминланадиган корхонада бугунги кунда ишчилар танлаб олиниб, шу ернинг ўзида ташкил қилинган ўқув хоналарида ўқитилмоқда, шунингдек, мамлакатимизнинг бошқа ҳудудларидаги корхоналарда малака ва оширилмоқда.\nПрезидентимиз бундай корхоналарни ташкил этишдан асосий мақсад иш ўринлари яратиш экани, мамлакатимизнинг чет эллардаги элчихоналари билан биргаликда технология олиб келиб, корхоналарни янада кўпайтириш зарурлигини таъкидлади.\nШавкат Мирзиёев Қанликўл Кантекс инвест


Хавфли ишлаб чиқариш объектлари устидан назорат кучайтирилади | NORMA.UZ\nВазирлар Маҳкамасининг 19.05.2020 йилдаги «Хавфли ишлаб чиқарш объектларининг саноат хавфсизлиги тўғрисида»ги Ўзбекистон Республикаси Қонунини амалга оширишга доир қўшимча чора-тадбирлар тўғрисида»ги 291-сон қарори қабул қилинди.\nҚарор билан иккита ҳужжат тасдиқланди.\n1. Хавфли ишлаб чиқариш объектларини ҳисобга олиш ва давлат реестрини юритиш тартиби тўғрисидаги низом.\nБелгиланган тартибда фойдаланишга қабул қилинган ҳамда идентификациядан ўтган хавфли ишлаб чиқариш объектлари (ХИЧО) реестрда мажбурий ҳисобга олинади.\nРеестр Саноат хавфсизлиги давлат қўмитаси томонидан қуйидаги тартибда юритилади:\nҳисобга олиш рақамини бериш билан ХИЧО тўғрисидаги зарур ахборотни маълумотлар базасига киритиш;\nХИЧО тўғрисидаги маълумотларни даврий янгилаш ёки уни Реестрдан чиқариш орқали.\nХИЧОни реестрда ҳисобга олиш ундан фойдаланувчи ташкилотнинг аризасига асосан ҳисобга олиш схемаси бўйича амалга оширилади.\n2. Хавфли ишлаб чиқариш объектида саноат хавфсизлиги талабларига риоя этилиши устидан ишлаб чиқариш назоратини ташкил этиш ва амалга ошириш тартиби тўғрисидаги низом.\nХИЧОдан фойдаланувчи ташкилот раҳбари ишлаб чиқариш назоратини таъминлайди. У ишлаб чиқариш назорати тўғрисидаги локал ҳужжат ишлаб чиқилишини ташкил этади, ушбу ҳужжат Саноат хавфсизлиги давлат қўмитаси органлари билан мажбурий келишилади.\nташкилотда ишлаб чиқариш назоратини амалга ошириш бўйича ваколатлар юкланиши мумкин бўлган шахслар доираси;\nишлаб чиқариш назорати хизмати ходимларига қўйиладиган талаблар, уларнинг вазифалари, ҳуқуқ ва мажбуриятлари;\nтекширилиши зарур бўлган фаолият турлари ва соҳалари;\nишлаб чиқариш назоратини амалга ошириш тартиби;\nХИЧОда саноат хавфсизлиги ҳолати тўғрисидаги маълумотларни рўйхатдан ўтказиш тартиби.\nХИЧОдан фойдаланувчи ташкилотлар йил якунлари бўйича, шунингдек сўровга кўра ишлаб чиқариш назорати ташкил этилиши тўғрисидаги ахборотни Саноат хавфсизлиги давлат қўмитасининг таркибий бўлинмалари ва бошқа ваколатли органларга тақдим этади.


Ўзбекистон: аҳолининг куни газ баллонларига қолди - BBC Uzbek - O'zbekiston\nЎзбекистон: аҳолининг куни газ баллонларига қолди Сўнгги янгиланиш 28 ноябр 2012 - 11:28 GMT\nГаз баллони фақат "кам таъминланган оилалар"га етказиб берилиши айтилган\nЎзбекистонда аҳоли газ ва электр тақчиллигидан азоб чекаркан, давлат монополисти бўлган "Ўзбекнефтегаз" "КазТрансГаз" ширкати билан Қозоғистон жанубига узатиладиган газ ҳажмини бу йил 3 миллиард кубометрга кўпайтириш ҳақидаги битимни имзолаган.\nБу ҳақда Қозоғистон давлат нефт ва газ ширкати бош директори Серик Султангалиев маълум қилган.\nЖаноб Султангалиевнинг матбуот анжуманида айтишича, Тошкентда ўтган музокаралар ниҳоясида Қозоғистоннинг жанубий минтақалари учун жаъми 3 миллиард кубометр газ етказиб беришга келишилган.\nҚозоқ мулозими буни жануб аҳолиси учун "яхши янгилик" деб атаган.\n"Ўзбектрансгаз" ва ""КазТрансГаз" ўртасидаги муносабатларнинг бутун тарихи мобайнида биринчи марта бу каби келишув имзоламнмоқда", - деб айтган жаноб Султангалиев.\nУнинг сўзларига кўра, ўтган йилларда ўзбек газининг йилик ҳажми 2 миллиард кубомертдан ошмаган.\nШунингдек, томонлар "Туркманистон-Хитой" қувури орқали яна қўшимча ярим миллиард доллар газ етказиб беришга келишганлар.\nҚозоқ мулозими бу йил қишда Қозоғистон жанубидаги аҳолига узлуксиз газ етказиб берилишини айтган.\n"Газини четга сотиб..."\nЎзбекистон сўнгги пайтларда четга сотиладиган газ ҳажмини кескин кўпайтирган.\nМамлакатнинг хорижий шериклар, хусусан, Хитой олдида олган мажбуриятларининг бир қисми ички истеъмол ҳисобидан қопланаётгани айтилади.\nНатижада жойларда ўткир газ ва электр тақчиллиги юзага келган.\nБу йилги қиш мавсуми бошланиши арафасида ўзбек расмийлари аҳолини кўмир заҳираларини ғамлаб олиш ҳақида огоҳлантирганлар.\nВазирлар маҳкамаси аҳолига кўмир етказиб беришни назорат остига олгани хабар қилинган.\nАммо ўзбекистонликлар аҳолига сотилаётган Ангрен кўмирининг сифати ёмонлиги, унинг яхши ёнмаслигини айтишади.\nХабарларга кўра, шу кунларда бу кўмирнинг нархи ҳам 80 минг сўмдан 120 минг сўмга кўтарилиб кетган.\nГазнинг йўқлиги ҳар йилгидек, электр энергияси тақчиллигини юзага келтирган.\n"Свет эмас, светофор!.."\nРиштонлик журналист Баҳодир Элибоевнинг айтишича, ҳозирда одамлар газ баллонларини сотиб олишмоқда.\n"Бу баллонлар фақат овқат пиширишга мўлжалланган, аммо одамлар техника хавфсизлигига тўғри келмаса ҳам, газ баллонларида исинишга ҳаракат қилишаяпти", -дейди журналист.\nУнинг сўзларига кўра, газ баллони сотиб олиш учун маҳалладан "кам таъминланган оила" деган справка талаб қилинади.\n"Газ баллонини бир марта тўлдириш 10 минг сўмга тушади ва уни агар фақат овқат учун ишлатилса, бир ҳафтага етказиш мумкин".\nБаҳодир Элибоевнинг айтишича, ҳозирда Фарғона вилоятида кунига энг кўп 6 соатгача электр энергияси берилмоқда.\n"Ёш болаларнинг ичаклари шамоллаб, касал бўлмоқда, қарияларнинг эса бомдод намозини ўқиши учун на свет ва на таҳорат олиши учун иссиқ сув бор", -дейди Баҳодир Элибоев.\nУнга кўра, "Райгаз", "Облгаз" ва "Электросет" сингари ташкилотлар олдида ҳар куни одамларнинг турнақатор бўлиб турганларини кузатиш мумкин.\n"Амалдорлар биз тепадан берилган нормани сизларга етказиб бераяпмиз, аммо ундан ортиғини тополмаймиз", - деб жавоб беришади".\nМустақил журналистнинг айтишича, хаво ҳарорати кескин совуб кетган ва электр ва газ таъминоти ўтган йиллардагидан ҳам "баттар".\nНаманган вилоятида яшовчи фуқаролардан бири эса, Би-би-сининг "Свет борми?" деган саволига киноя билан "свет эмас бу, светофор" деб жавоб берди.\nУнинг айтишича, одамларнинг электр ва газ таъминоти яхшиланишига умидлари қолмаган ва "ҳамма топган нарсасини ёқиб, кун кўрмоқда".\nКўмир нархи назоратга олинаяпти, ҳозирча табиий газ таъминоти эмас30.10.12\nЎзбекистон: газ экспорти ва совуқ қотаётган одамлар20.12.11, Иқтисод\nНью-Йоркда газ портлаши икки бинони қулатди\nМуҳаррир танлови'Ҳуррият 2014': 'Ватандан йироқда туриб ҳам унда яшаш мумкин'Томоша қилиш07:17Келиннинг яхшисини ким билади: Бўлажак куёв болами ёки ота-она? Аброр Исҳоқов: "Анор тарқаб кетишига мен сабабчи"Тинглаш10:21Президент Каримов аёлларни ёшларни 'оммавий маданият'дан асрашга чақирдиГенерал Абдулрашид Дўстум: ‘Худо хоҳласа, сайловда биз ғалаба қозонамиз’"Қримликлар ҳаётлари буткул ўзгариб кетишидан хавотирда"Таҳлил: Бугун дунёнинг зўрларига ким бас кела олади? Ўзбекистонда мухолифатнинг икки фаоли узоқ йилга қамалдиУкраина инқирози: Россия телеканаллари ўзбекистонликлар онгини 'заҳарлаяптими'?Махсус графика: 'Болалар ўлими даражаси ҳануз жуда юқори'Абдували қори Мирзаев "Жиҳод" деб номланган ташкилот раҳбари бўлганми?


Гаджетлар - Bugun yangiliklar: O'zbekiston va dunyodagi eng so'nggi yangiliklar — Solanews.uz\nЯпониялик мухандислар "Bluetooth" орқали смартфон ёки планшетга улана оладиган «ақлли» ниқоб яратдилар.\n30-долларли Elephone W6 ақилли соати қон босимини, кислород тўйинганлигини ва бошқаларни ўлчайди\nМеталл корпусли Elephone W6 1,54-дюймли дисплейли ақилли соати 39 доллар нархида тақдим етилди, аммо енди улар GeekBuying сайтида фақат 29 долларга сотиб олиниши мумкин.\nVivo'дан ажойиб акция: смартфон харид қилинг ва совғага эга бўлинг!\nАввалги янгиликларда Vivo компанияси Ўзбекистонда смартфонлар сотувини бошлагани ҳақида хабар берган эдик.\nXiaomi компанияси ваъда қилганидек 30 июнь куни Redmi 9А ва Redmi 9C смартфонларини тақдим этди.\nИшлаб чиқарувчи Asus RT-AX86U ва RT-AX82U роутерларини ўйин мухлисларига мурожаат қилади\nИшлаб чиқарувчининг гапига кўра, иккита частота диапазонида ишлайдиган роутерлар "супер тезкор ва барқарор ўйин тармоғини"яратишга имкон беради.\nXiaomi Mi 10 Pro+: Янги флагманнинг техник тавсифлари ошкор бўлди\nXiaomi компанияси февраль ойида ўзининг янги Mi 10 ва Mi 10 Pro флагманларини тақдим этганди.\nБиринчи тахланадигон Apple iPhone ҳақида қизиқарли маълумотлар\nХитой манбаларининг таъкидлашича, Apple компаниясининг биринчи тахланадигон смартфони келаси йили ишга тушади. Бундан ташқари, унинг дизайни ҳақида биринчи тафсилотлар пайдо бўлди.\nXiaomi барча смартфонлар учун MIUI12 дастурий янгиланишларини вақтинча тўхтатади\nXiaomi ўз веб-сайти форумида еълон қилди Mi.cом барча Xiaomi ва Redmi смартфонлари учун MIUI 12 дастурий таъминотини янгилаш ва тарқатиш вақтинча тўхтатилди. Бу Android ОС операцион тизимига ёки дастурий таъминотнинг ўзида топилган ҳар қандай хатоларга боғлиқ емас.\nMotorola Razr 2 бюджети 2021 йилгача кечиктирилди\nКечикишнинг асосий сабаби-давом етаётган коронавирус пандемияси. Motorola Razr 2 тақдимоти бу йил бўлиб ўтиши кутилмоқда ва савдо 2021да бошланади. Вазият ўтган йили биринчи мослашувчан Motorola Razr билан ўхшаш еди.\nOnePlus ўзининг енг қулай телевизорини тақдим етди\nOnePlus асосчиси ва бош директори Пит Лау (Pete Lau) компаниянинг янги қулай ақлли телевизорининг бир нечта расмий тасвирларини еълон қилди.\nApple компанияси ўзининг сўнгги тўрт йил ичидаги энг кичкина моделини тақдим этишга тайёрланмоқда, деб хабар беради Hi-Tech.Mail.ru.


Спорт – муваффақиятга етаклайди\n1984 йилда очилган Сайрамдаги 12-болалар ва ўсмирлар спорт мактаби бағрида қанчадан-қанча спортчилар етишиб чиққан. Аввал қишлоқ миқёсида фаолият юритган спорт масканига кейинчалик олис қишлоқлардан ҳам тарбияланувчилар кела бошлади.\nБунда мактабнинг кўрсаткичлари, мураббийларнинг талабчанлиги муҳим аҳамият касб этгани аниқ. Мазкур мактаб биносини қайта қуришга ўтган йили 219 миллион тенге ажратилиб, у 2016 йилнинг сентябрь ойида фойдаланишга берилди. Замонавий спорт заллари, машғулот ўтказиладиган қўшимча хоналарнинг барпо этилиши жамоани янада руҳлантириб юборди. Эндиликда ёш спортчилар мусобақаларга ўзгача шашт билан тайёргарлик кўришиб, нуфузли мусобақаларда муваффақият қозонмоқдалар.\n– Спорт – соғлик гарови. Қозоғистон Республикаси Президенти Нурсултан Назарбаев олиб бораётган доно сиёсатда ҳам спортга алоҳида эътибор қаратилаётгани барчага маълум. Мутахассислар куни бўйи тетик, бардам юришда, бажарилаётган ишнинг самарали бўлишида спортнинг аҳамиятини юқори баҳолайдилар. Элбошининг анъанавий Мактубларида оммавий спорт ва соғлом турмуш тарзини шакллантириш борасида амалга ошириладиган тадбирлар, вазифалар белгилаб берилган, – дейди спорт мактабининг директори Ҳасан Маҳкамбоев.\nҲозир бу ерда спортнинг 8 тури (волейбол, бокс, эркин кураш, дзюдо, стол тенниси, баскетбол, таэквондо, пауерлифтинг) бўйича 730дан зиёд йигит-қиз маҳоратларини оширмоқда. Уларга 29 нафар устоз спорт сирларини эринмай ўргатмоқда. Мураббийларнинг даражаси ҳам юқори. Масалан, Мирёқуб Мираслонов – стол теннисидан халқаро даражадаги ҳакам, олий тоифали мураббий, пауерлифтингдан спорт устаси Ғайратжон Содиқов биринчи тоифали мураббий, Мирзафар Миржамолов таэквондодан спорт устаси, Ғуломжон Нурметов эса курашдан биринчи тоифали мураббий.\n2014-2016 йилларда бу мактабдан 6 нафар спорт устаси, 45 нафар спорт усталигига номзод етишиб чиқди. Унинг сўнгги йиллардаги ютуқлари ҳам залворли. Чунончи, Жавлон Шавкатов, Тоҳиржон Абдураҳмоновлар пауерлифтингдан ўсмирлар орасида Жаҳон чемпиони бўлишди. Ғафуржон Абдураҳмонов ва Тимур Юнусхўжаевлар эса 2-ўринни эгаллашди. Ғ. Абдураҳмонов Осиё чемпионлигини қўлга киритса, Рўзматхон Қодиров кумуш медалга сазовор бўлди. Шу мусобақада Жасур Аҳмедов, Кенан Қураев, Тимур Юнусхўжаев ва Каримжон Содиқов бронза медалга сазовор бўлишди.\nШунингдек, мактаб тарбияланувчилари Қозоғистон чемпионатларида 35та олтин, 41та кумуш, 37та бронза медални қўлга киритишди. Халқаро мусобақаларда ҳам 26та олтин ва кумуш, 29та бронза медалга ҳам айнан шу мактаб спортчилари эгалик қилишди. Албатта, бу ютуқлар ҳақида ёзиш муаммо эмас. Лекин – унга эришиш замирида қанчадан-қанча машаққат ётганлигини мураббийлар яхши англайди.\nСпорт мактаби директори билан суҳбатлашаётганимизда Ўскамендан хушхабар келди. У ерда 1999 йилда туғилган ва ундан кичиклар орасида стол теннисидан республика чемпионатининг жамоавий баҳсида вилоятимиз жамоаси ғолиб бўлибди. Қувонарли томони шундаки, вилоят ўғил болалар терма жамоаси сафида спорт мактабининг тарбияланувчиси Сарвар Ирисалиев (ўнгдан биринчи) бўлса, қиз болалар жамоасининг уч нафар аъзоси шу спорт мактабининг тарбияланувчилари. Улар – Озода Озодова (ўнгдан биринчи), Малика Илҳомжонова (ўнгдан учинчи) ва Сарвиноз Мирқодирова (ўнгдан тўртинчи).\nҲ. Маҳкамбоев спорт мактабининг оёққа туриши, шаклланишига улкан ҳисса қўшган, мактабни бир неча йиллар муваффақиятли бошқарган Иброҳим Тожибоевга, қийин кезларда спортчиларга моддий ёрдам берган ва бераётган ҳомийларга алоҳида миннатдорчилик билдирди.\nХуршид ҚЎЧҚОРОВ., 2017-04-25, 13:10 220


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Эрининг катта мерос қолдирганидан бехабар аёл уни 50 йил кутди\t16:17, 11 ноябрь 2016\tСербиялик Мария Златич исмли аёл 50 йил мобайнида эридан мактуб кутиб, умри ўтди, деб ёзади “Nonbox.ru” нашри.\nМаълум бўлишича, собиқ эри Марияга 670.000 минг долларни мерос қилиб қолдирган экан. Кекса ва камбағал Мария бир кечада миллионерга айланади. Чунки бу маблағ 7 миллион серб динорига тенг эди. Расмиятчилик ва ҳужжатларни тўғирлаш учун 4 йил вақт ўтиб кетади. Аммо у ўзининг қарори билан атрофдагиларни ҳайратга солди. Мария ўзига бир доллар ҳам қолдирмай, меросни шу пайтгача ҳолидан хабар олган, ёлғизлигини билдирмаган дўстлари ва яқинларига бўлиб берди. “Менга бу пуллар керак эмас. Сув, нон ва ёқиш учун озгина ўтин бўлса, бас. Мен кетишга тайёрланаётган жойда пул зарур бўлмайди”, – деди Мария.\nДунёдаги илк триллионер қачон пайдо бўлиши башорат қилинди\tМустаҳкам никоҳнинг 15 белгиси\tЎрта ёш инқирози. Оилангизни асраб қола оласизми? Ҳаётингизни яхшилашнинг 4 калити\tАжинлар нимадан қўрқади? Ёхуд эрта қаримаслик чоралари\tҚўллар парвариши ва совуқ мавсум сабоқлари\tОтправить


Ўш: Ўнадирнинг 30 йиллик муаммолари\n25 феврал 2021, Тошкент вақти: 13:02\nЎшнинг Амир Темур шаҳарчасида 38 йилдан бери ичимлик суви муаммо бўлиб қолмоқда.\nАмир Темур шаҳарчаси 1976 йилда бунёд этилган. Халқ тилида Ўнадир деб аталувчи мазкур ҳудуд Ўшдаги энг катта шаҳарчалардан бири ҳисобланади. Бу ерда яшовчи 45 минг одамдан 17000 минги 8 ёшдан 35 ёшгача бўлган ёшлардир. Бу ҳудудга шаҳар марказидан 10 - рақамли автобус қатнагани боис, ўшликлар орасида Ўнадир деб аталади.\nЎтган 38 йил давомида ўнадирликлар учун сув, мактаб, бола боғча, поликлиника, йўлларни асфальтлаш масаласи доимий муаммо бўлиб келмоқда.\n-Биз яшаган кўчадан ўтувчи ариқнинг бир томони Шарқ қишлоқ хукуматига, иккинчи томони шаҳарга қарашли бўлиб қолди. Биз яшаган Бешкапа, Бешяримкапа ҳудудлари Шарқ қишлоқ ҳукуматига қарашли. Бизда фақат битта медпункт бор. Унда шифокор йўқ, фақат хамшира ишлайди. Биров касал бўлса, қарамайди. Ҳозирги кунда мени юрагим ёмон бўлиб қолди. 2-3 марта медпунктга борсам, Қорасувга боринг дейди. “Мен юрагим оғриб қолган одам Қорасувга боргунча ўлиб қоламану” десам, мана бу шаҳарники (Амир Темур шаҳарчаси поликниникаси-таҳр.) 200 сўм билан кўриб қўяди дейди. Лекин у ер бизни қарамас экан, - дейди Марямхон Салимова.\n23 йилдан буён Амир Темур шаҳарчасида яшовчи Маҳмуджон Комилов эса йўл ночор бўлгани учун жамоат транспорти сони ҳам озайганини, бу эса оддий халқ учун бир талай муаммо яратаётганини айтди:\n-Техника бўлмаса яшаш қийин. Масалан, бирон жойга бориш учун гоҳида маршрутларга гоҳ улгурасиз, гоҳ улгурмай қоласиз. Маршруткалар ҳам кам. Сабаби йўл жуда ночор аҳволда бўлгани учун улар бузилиб ремонт қилишга кетиб қолаяпди. Тўғри йўлнинг ўзи йўқ,- дейди Маҳмуджон Комилов.\nАдирликлар мактаб, болалар боғчаси, каби бир қатор муаммолар кўп йиллардан бери ҳал этилмай келинаётганидан нолишмоқда. Шаҳрча расмийларидан олинган маълумотларга кўра, ўтган сўнгги 2 йил ичида йўл, сув, поликниника масалалари қисман бўлса ҳам ҳал қилинган. Ўта зарур ҳудудларга сув олиб келинган, битта бўлса-да поликниника қурилган. Буларнинг аксарияти халқаро ташкилотлар, маҳаллий аҳоли моддий кўмагида амалга оширилган. Ўш шаҳар мэрияси эса бу қурилишларнинг фақат 30 фоизини молиялаштирган.\nЎш шаҳар кенгашининг собиқ депутати Дилмурод Эшоновга кўра, Амир темурликлар муаммоларининг ҳал этилиши узоқ йилларга чўзилиб кетишига, уларнинг ҳукумат идораларига фаол тарзда мурожаат қилмаётгани сабаб бўлмоқда.\n-Амир Темур шаҳарчасида 45 минг одам яшайди. Лекин улар ўз муаммоларини ёзма равишда, конкрет талаблар ва таклифлар билан бойитиб, ҳукумат идораларига деярли мурожаат қилмайди. Оғзаки гапириб юришаверади. Бу муаммоларни ёзма равишда ҳокимятга, депутатга топширса бўлади. Бу билан мен халқни ёмон, эътиборсиз демоқчи эмасман. Фақат айтмоқчиман, хар бир инсон ўзига керакли шароит яратиб берилишини ҳукуматдан ёзма равишда талаб қилиб олиши керак,- деди Дилмурод Эшонов.\n2010 йилдаги Ўш воқеаларидан сўнг ўнадирликларнинг Ўш шаҳар марказига қатнови ҳам жуда озайган. Ўнадирликлар ўз шаҳарчалари ҳудудида машина таъмирловчи устахоналар, бозорчалар, ресторанлар, ошхоналар, чойхоналар ва бошқа маиший хизмат кўрсатиш жойларини ташкил этишган.\n-Лекин мен бундай нуқтаи назарни жуда катта хато деб ҳисоблайман. Бундай фикрлаш ўзбек халқи савиясини, даражасини, илмини жуда паст поғонага тушириб юборади. Биз шу нарсаларни ёшларга тўғри тушунтиришимиз керак,- дейди Хошимжон Ахматжонов.\nЎрни келганда айтиш жоизки, 2010 йил Ўш воқеаларидан сўнг шаҳар марказида йўл қурилиши баҳонаси билан Мажримтол кўчасидаги 23 та уй бузилган эди. Уй эгаларнинг барчасига маҳаллий ҳукумат томонидан Амир Темур шаҳарчасидан ер участкалари ажратиб берилган. Бироқ Ўнадирдаги беҳисоб муаммолардан хабардор мажримтолликлар бу шаҳарчага уй қуришдан бош тортишмоқда.


Фикрини ўзгартириб, молни қайтариб олиб келган одамга мурувват кўрсатиб, молни қайтариб олиш\nБу иш фиқҳда «иқолатун нодим» (афсусланган одамни байдан озод қилиш) ёки «иқола қилиш» деб аталади. Яъни амалга оширилган ёки келишиб қўйилган байни байлашувчи томонлардан бирининг илтимоси билан бекор қилишдир.\n«Иқола» луғатда кечириш маъносига ҳам далолат қилади. Бу икки томонлама, яъни ҳам харидор, ҳам сотувчи томонидан амалга оширилиши мумкин. Гоҳида инсон маълум нарса устида савдо қилиб бўлиб, кейин ундан ҳам зарурроқ ишлари борлиги эсига келиб қолиши ва қилган савдосини бекор қилишни исташи мумкин. Ёки ҳатто сотиб олиб, уйига олиб кетган нарсани ҳам шундай сабаблар билан қайтариб келиши ҳолатлари учраб туради. Шунда сотувчи жанжал-тўполонсиз, бағрикенглик билан молни олиб, тўланган пулни қайтарса, катта савоб иш қилган ҳисобланади. Абу Ҳурайрадан (розияллоҳу анҳу) ривоят қилинган ҳадисда Набий (соллаллоҳу алайҳи васаллам) марҳамат қилиб бундай деганлар:\nمن أقال مسلما بيعته أقاله الله عثرته يوم القيامة\n«Ким мусулмон кишининг савдосини иқола қилса, Аллоҳ қиёмат кунида унинг ҳам хатосини иқола қилади (кечиради)» (Абу Довуд, Ибн Можа, Ибн Ҳиббон ва Ҳоким, Саҳиҳ ҳадис).\n/ Фикрини ўзгартириб, молни қайтариб олиб келган одамга мурувват кўрсатиб, молни қайтариб олиш